open-index/open-wikipedia-markdown huggingface dataset:
公共衞生

**公共衞生**，又或者叫**公共健康**，係以社會群體為對象嘅學科，講到預防勝於治療，目的係透過有組織嘅社會行動去提供醫療保健服務、監控環境同飲食衞生水平，亦會加強衞生教育，目標係想幫社會大眾預防疾病、延長壽命，促進身心健康。公共衞生唔淨止得臨床醫療，仲包括埋流行病學、生物統計、環境衞生、健康政策同健康促進等嘅範疇。

公共衞生工作往往需要高度嘅跨學科合作，除咗醫學出身嘅專業人士，仲涉及統計學（分析健康相關嘅數據）、資訊科技（例如建設健康數據庫）、經濟學（例如做成本效益分析）、心理學（改變行為同埋應付心理健康問題）、甚至昆蟲學（研究某啲害蟲點樣傳播疾病）等咁多唔同領域。

公共衞生用嘅研究方法，包括隊列研究、臨床試驗同埋進階嘅統計模型。公共衞生仲影響好多政策上嘅決策，例如一九四八年起始嘅弗雷明翰心臟研究就出名為學界帶嚟咗好多關於風險因素嘅知識。

## 基本定位

到咗二〇二〇年代初，公共衛生呢個領域嘅具體定義仲有些少爭議。不列顛百科全書係噉樣描述公共衛生嘅：

公共衛生以社群為對象，透過有組織嘅社會行動去改良社會大眾嘅健康水平。公共衞生嘅工作包括流行病學、生物統計、環境衞生以至健康政策等嘅多個唔同範疇。

喺概念上，現代嘅公共衞生可以話係基於預防醫學。預防醫學係一套醫療方針，強調預防勝於治療，講到與其等病人患病至郁手醫，不如透過改變環境、行為或者社會制度去減低疾病風險，而事實係十八至十九世紀好多醫學研究都表明，嚴重嘅疾病好多時都可以透過簡單、非醫療性質嘅方法嚟去預防，例如用番梘洗手可以有效防止好多傳染病嘅散播，但人類曾經唔知道呢一點。因此到咗二十一世紀初，唔少公共衞生措施都唔係喺醫院同診所入便直接做，好似係派發安全套防治性病噉，往往係喺社區同公共政策層面嚟去推行。

## 跨越學科

公共衛生工作非常跨學科，例如：
*統計學：研究者可以透過隊列研究去追蹤唔同隊列嘅健康狀況，而呢種研究要用到頗複雜嘅統計技術，例如係多層模型呀噉。始於一九四八年嘅弗雷明翰心臟研究長期觀察好幾代嘅麻省居民，一路睇住呢群人當中出現高血壓、吸煙、高膽固醇同心血管疾病等問題嘅風險，仲確立咗風險因素呢個諗頭，並且提供咗好多有用嘅知識－例如喺廿一世紀初，「吸煙會提升心臟病嘅風險」呢點近乎係常識，而呢項知識就係出自弗雷明翰心臟研究嘅。
*資訊科技：例如地理資訊系統噉，就對公共衞生好有用；地理資訊系統能夠話俾研究者知，某啲特定嘅事件或者物體喺空間中嘅分佈情況係點，例如係睇可及度，留意城市嘅某啲區會唔會醫療設施嘅可及度不足，又或者係某啲地區會唔會有食物沙漠嘅情況出現。美國嘅疾病控制及預防中心設有專門嘅地理資訊平台，用嚟監測疾病同埋做其他公共衞生工作。
*經濟學：成本效益分析係公共衞生上成日用嘅工具，用嚟比較唔同干預措施嘅效益同開支。例如世界衞生組織曾經提出，以**每拯救一個健康壽命年（DALY）**所需嘅成本做判斷依據，幫助世界各地區決定係咪要引入新疫苗或醫療計劃。
因此，做公共衞生工作嘅組織，往往雲集多個唔同領域嘅專業人士：除咗讀醫學或者護理出身嘅人士之外，公共衞生組織仲會有統計學、資訊科技、經濟學、心理學－要顧及大眾嘅心理健康、昆蟲學－例如研究蚊等嘅害蟲點樣傳染疾病... 等等咁多唔同學科出身嘅人，一齊合力達致公共衞生嘅目標。

## 統計分析

流行病學專門研究同分析健康及疾病狀況嘅分佈，攞住一個事先界定好嘅總體（邊啲人、咩時期、喺邊度），搵出健康狀況喺呢班人之間嘅分佈，探究唔同疾病嘅風險因素，再將呢啲知識應用去預防疾病。呢啲研究好多時都會用到複雜嘅統計分析方法，譬如係迴歸分析、聚類分析同埋生還分析呀噉。因此，做公共衛生工作嘅組織，好多時都會請專業嘅統計師幫手。

### 風險因素

若果某種特質，有咗呢種特質會增加某種病或者不良結果出現嘅機率，噉呢種特質就謂之一個風險因素，可以係天生嘅，但亦有可能係行為性質嘅因素。風險因素嘅常見例子包括：食煙係肺癌同心血管病嘅風險因素；高血壓係中風同冠心病嘅風險因素；而長期承受壓力就係抑鬱症嘅風險因素。要留意嘅係，風險因素同患病或者負面結果嘅機率有統計相關。

計數嘅例子：喺某場婚禮度，有 74 個人食咗在場嘅雞肉，其中 22 個人出現病徵；相反，35 個揀咗魚類或者素食餐嘅人之中，淨係得兩個人惹到病；噉嘅話，食咗在場嘅雞肉係咪風險因素？相對風險嘅計法：
:\text{FH} = \frac {\mbox{  接  觸  到  風  險  因  素  嘅  人  幾  大  機  會  出  事}} {\mbox{  冇  接  觸  到  風  險  因  素  嘅  人  幾  大  機  會  出  事}}
*所以，食咗雞肉嘅人嘅風險 = 22/74 = 0.297；
*冇食雞肉嘅人嘅風險 = 2/35 = 0.057。
食咗雞肉嘅人，佢哋嘅風險係冇食雞肉人士嘅五倍以上，即係話相對風險大過五。呢個結果暗示在場嘅雞肉好可能有問題，係導致是次事件嘅原因。不過要留意，喺嚴格嘅流行病學上，齋靠呢點並唔足以攞嚟做證據，證實啲雞肉真係是次事件嘅起因。

### 統計模型
公共衞生研究好多時都會用到先進嘅統計模型，譬如係多層模型噉。呢類統計模型可以同時考慮個人層面同群體層面嘅變數，解釋隊列效應—唔同年代出世嘅人，因為社會環境同成長背景唔同，喺健康風險上會出現差異，成類似噉嘅模型：
:y_{i(j_1j_2)} = \beta_{0j_1 j_2} + \beta_{1}Nin_{i(j_1j_2)} + \beta_{2}Nin^2_{i(j_1j_2)} + e_{i(j_1j_2)}  
:\beta_{0j_1j_2} = \beta_{0} + u_{1j_1} + u_{2j_2}  
呢啲式之中嘅符號係： 係指年齡，個體  喺 cohort 1 同埋時期 2 嗰度嘅**觀察值**（結合模型最左邊嗰嚿），由以下呢啲部份組成：固定截距 0、年齡一階效應 1、年齡二階效應 2，加上兩個隨機效應（大致可以想像成**雜音**）— cohort 嘅殘差項 1j1 以及係時期嘅殘差項 2j2，最後再加埋個殘差項 i(j1j2) 組成。例如要研究食煙同心血管疾病（y_{i(j_1j_2)}）嘅風險之間有咩關係，就可以攞多層模型去分清楚年齡效應、時代效應同埋隊列效應，從而更準確噉理解疾病模式同政策影響。

## 行為改變

行為科學喺公共衞生上相當有用。噉係因為好多健康問題查實同不良嘅個人行為有關。由進化心理學嘅角度睇，某啲物質（譬如酒精、脂肪同碳水化合物）飲或者食太多，源自人類進化出嚟嘅犒賞系統受到呢啲物質觸發，加上現代嘅交通工具導致身體活動量減少。健康行為研究就係講緊，要改變人類嘅行為，令佢哋習慣食得健康同埋多做運動。

健康行為係泛指任何會影響個人健康狀態嘅行為，無論係正面（促進健康）定係負面（增加風險）都係健康行為嘅研究對象：
*促進健康嘅行為：做運動、均衡飲食、戒煙、定期體檢。
*損害健康嘅行為：食煙、酗酒、成日食埋晒啲高鹽高脂嘅食物、缺乏運動。
呢方面嘅研究，仲會使用行為科學上嘅技術，試圖改變啲人嘅健康行為。

## 睇埋
*行為科學
*社會科學
*個本模型

## 註釋

## 引咗

## 外拎
* 香港衞生防護中心
個體

**個體**係指一個群體（譬如一班人）入面嘅一個特定主體。喺生物學入面，每一隻動物、一棵植物或者一個用單細胞生存嘅生命形式，都可以計做單一個體。
## 睇埋
*群體
*個人
*個人主義
田普

**田普**（；；），曾用名**田明蘭**（；），係中國大陸嘅政治人，山東膠東（今日嘅山東青島膠州市膠東鎮）人。佢1939年開始參加解放軍而參加抗日戰爭，期間離開過膠東先後喺五支隊被服工廠做過工人同埋喺宣傳隊做過嘢，後嚟同嗰時膠東軍區司令員——許世友一齊結婚。結婚後亦做過中共江蘇省省委信訪部長、南京軍區政治部幹部副部長，工程兵某科研所副政委等職。

2017年6月30號06:30，佢喺北京因病死咗，終年93歲。

## 攷
* 许世友上将夫人、老八路田普在京去世 终年93岁 鳳凰網 （2017-07-03）
* 開國上將許世友夫人田普逝世 中文頭條新聞 （2017-07-02）

普
類:青島人
類:中國政治人物
3V bike

**3V bike**係中國大陸冇咗嘅創業公司同，2017年2月26號創辦，2017年6月21號宣佈停辦，總部喺北京朝陽區。業務專門負責用手機做城市短途出行嘅單車APP服務。

呢間單車公司係由巫盛華一手創辦，開辦期間曾經喺河北保定、廊坊、秦皇島、及福建莆田開辦過單車業務。但隨後因為成日做蝕本生意，加上投放營運嗰98～99%嘅車都俾人當成私人單車用兼搵唔返。所以2017年6月21號正式宣佈停辦單車業務。佢亦成為中國大陸繼悟空單車後第二間執笠嘅共享單車公司。

## 參考資料
* 又一家共享单车倒闭，上线仅四个月的3Vbike宣布停运 10条 （2017-06-30）
* 第二家倒闭的共享单车创始人承认，真是被偷光才停运的 鳳凰網 （2017-07-03）

類:執咗笠嘅公司
塞納菲爾島

**塞納菲爾島**係紅海一個島，喺蒂朗海峽，面積33平方公里，上面無人住，而家由埃及管，但係埃及諗住將佢連同側跟嘅蒂朗島交畀沙地阿拉伯。
李珣

**李珣**（珣讀詢，），可以係：
*李珣 (大唐)，大唐皇族
*李珣 (前蜀)，前蜀詞人
*李珣 (大宋)，北宋外戚
*李珣 (大明)，大明正德年間進士
*李珣 (大清)，大清道光年間進士
李珣 (前蜀)

**李珣**（；），字**德潤**（），又有話字**廷儀**（），花名**李四郎**（），梓州人（而家四川三臺），係五代十國時前蜀嘅詞人、藥學家。李珣係花間派詞人，《花間集》收有佢嘅詞37首。

## 生平
李珣嘅生平散見於《鑑戒錄》、《茅亭客話》、《歷代詩餘》。佢嘅祖先係波斯人，可能係波斯商人李蘇沙嘅後人。佢祖先喺隋代來中國，唐代時跟住國姓姓李，佢老豆跟住唐僖宗過咗來四川，佢就喺四川大。李珣細個時就有詩名，佢嘅妹李舜弦亦識作詩，畀前蜀後主王衍納入後宮，封做昭儀。李珣考到秀才，識寫詩文，所以皇帝鍾意佢。前蜀亡國後，佢守節唔再出仕。老來佢搞煉丹，家產使曬，辭世時屋企得返道書、藥囊。佢細佬李玹亦係賣香藥嘅，亦係煉丹術士、藥學家。

## 藥學
佢家族係賣香藥嘅，所以佢學識咗藥理。佢曾經遊歷嶺南，參攷幾十種古書，返咗四川後寫低《海藥本草》（又叫《南海藥譜》）6卷。本書介紹海外各種藥方，專門收集國外藥物，諸如海桐皮、天竺掛、沒藥。亦都記啲食療方劑。佢對亞、歐、非各國嘅藥物從產地、形狀特點、藥性功能、鑑別方法都一一細講，所以對引入外國藥物好有價值。原書失傳，但後世醫家都多數引用佢啲內容，宋人唐慎微《政和證類本草》、明人李時珍《本草綱目》都引用過佢本書，而家知道本書記有藥物124種。

## 文學
李珣嘅文學有啲名聲，《花間集》稱佢做李秀才，留低作品《瓊瑤集》，已經失傳。而家嘅《瓊瑤集》係王國維輯錄嘅。傳世詞作54首，散見於《花間集》《尊前集》。《全五代詞》卷四六有佢三首《漁夫》。

佢作品題材闊，風格樸素，因爲來過嶺南，寫低好多南國風物。其他嘅詞諸如有男女嘅離愁別緒、讚美退隱生活。寫男女情事嘅詩詞，多少沾染花間風氣，但好多作品脫離呢種趣味，寫得明麗清新，好有特色，所以佢對北宋詞人幾有影響。詩方面，《全唐詩》錄佢詩詞54首。

下面係佢一啲嶺南詞。

## 註

類:前蜀人
類:四川人
類:中國古代詩人
珣
港九培靈研經會

**港九培靈研經會**（）係一個冇分宗派嘅華人基督教聚會，「培靈」係指「培養信徒靈性」，而培靈必須通過研讀《聖經》先至可以達成，透過資深講員深入講解，加深信徒對自己信仰嘅根基，回應社會需要，喺日常生活裏面實踐，了解點樣喺基督嘅樣式生活。每年8月都喺香港舉行，近年都係安排由8月1號至10號，一連十日喺九龍城浸信會舉行。

## 緣起
**港九培靈研經會**，簡稱**培靈會**。第一屆培靈會響1927年7月喺廣州舉行，第二年8月伸延到香港。自此之後，喺呢段成立初期嘅時間裏面，培靈會每年7月先喺廣州舉行，8月再喺香港舉行。除咗第二次世界大戰時期曾經停辦過之外，每年都無間斷噉舉行。戰後復辦初期，培靈會先喺香港島舉行，再移師到九龍區，「港九培靈研經會」個名就係噉嚟。

## 概況
港九培靈研經會每年8月1號至10號，一連十日喺九龍城浸信會舉行，每日三場唔同形式嘅講道，每堂各有一位講員令到信徒深入了解《聖經》。
***研經會**：全面噉研讀成卷書卷，以聖經教導作為基礎，令到信徒明白點樣回應社會嘅需要，喺日常生活實踐
***講道會**：透過明白上帝嘅話語，教導信徒信仰嘅根基，活出基督嘅生命
***奮興會**：用《聖經》真理激發信徒熱心，有機會就參與同信仰有關嘅服務

2003年由於沙士關係，唔想太多人聚集喺同一個地方，就安排喺全香港各區嘅多間教會透過互聯網作同步直播。自此之後，每年都有多間教會作同步直播，之後直播安排更擴展到海外教會，包括澳門、新加坡、馬來西亞、澳洲、紐西蘭、美國同加拿大等地方，令到近年出席聚會嘅人次增長到每年超過25萬人。

2020至2022年由於受到疫情影響，培靈會以網上直播方式進行，不設現場聚會。

## 歷屆聚會

## 出面網頁
*
*
*
*
迎龍路 (廣州)

**迎龍路**（）係中國廣東廣州嘅南北走向道路，喺天河區龍眼洞，南邊從天源路開始，一直去到北邊嘅漁西路。

## 敘述
全長3.4km，闊24～36米，雙向2～4車道。馬路南闊北窄，分界線喺龍洞北路口。

## 經過嘅道路
條路從你南到北排，**加粗**嘅字係主幹道：
****'
* 龍騰路
* [[龍福路 (廣州)|龍福路]]、[[迎新路 (廣州)|迎新路]]
* [[龍湖路 (廣州天河)|龍湖路]]
* [[迎福路 (廣州)|迎福路]]
* [[龍洞路 (廣州天河)|龍洞北路]]
****'
*漁西路

類:廣州道路
類:天河區
陳帆

**陳帆**（Frank Chan Fan，），廣東湛江人，係前香港政府公務員同官員，做過運輸及房屋局局長、機電工程署署長，並兼任機電工程營運基金總經理，第14屆港區人大代表。

## 簡歷
陳帆曾經做過香港房屋委員會、香港海運港口局、香港物流發展局同航空發展與機場三跑道系統諮詢委員會嘅主席。佢亦係香港鐵路有限公司、香港機場管理局同香港按揭證券有限公司嘅董事；同埋可持續發展委員會同經濟發展委員會嘅成員。

陳帆喺香港大學攞到工程學學士學位之後，再喺英國亞伯丁大學攞到醫學物理學碩士學位，同埋喺香港大學攞到工商管理學碩士學位。

2022年7月1號，為香港政府嘅史上最後一個運輸及房屋局局長。

2022年12月15號，喺獲選為第14屆港區人大代表。

## 個人學歷
*喇沙書院
*香港大學工程學學士
*亞伯丁大學醫學物理學碩士
*香港大學工商管理學碩士

## 參考

類:湛江人
類:前香港政府官員
帆
類:港區人大代表
劉怡翔

**劉怡翔**（**James Henry Lau Yee Cheung Jr**，），江蘇人，係香港政府前任財經事務及庫務局局長。

## 簡歷
劉怡翔喺1979年加入政府，任職政務職系，喺1988年4月晉升首長級丙級政務官。佢喺1993年4月加入香港金融管理局，至2004年期間出任金融管理局唔同部門嘅主管同助理總裁。2004年7月借調香港按揭證券有限公司，出任公司總裁至2012年年底榮休，並喺2014年1月獲委任為財經事務及庫務局副局長。

劉怡翔持有加拿大窩打老大學數學學士同數學碩士學位。

2017年7月，劉怡翔出任財經事務及庫務局局長。2020年4月22號畀國務院根據行政長官林鄭月娥嘅提名同建議免去局長職務，由金融發展局原行政總監許正宇接任。劉怡翔發表離任聲明。

## 屋企人
老婆係資深教育家、全國婦聯委員劉靳麗娟。

## 攷

類:前香港政府官員
類:窩打老大學舊生
怡翔
聶德權

**聶德權**（**Patrick Nip Tak-kuen**，），係香港政府前官員同公務員。

## 簡歷
聶德權阿爸嚟自廣東恩平。佢喺九龍坪石邨大，先後讀過石硤尾嘅聖方濟各英文小學同埋觀塘嘅觀塘瑪利諾書院。持有香港大學社會科學學士學位同美國哈佛大學甘迺迪政府學院公共行政碩士學位。佢亦曾經喺英國牛津大學同國家行政學院進修。

聶德權喺1986年8月加入香港政府政務職系，曾經喺多個決策局同部門工作，包括前政務總署、前副布政司辦公室、前工商科、前財政科、前公務員事務科、前貿易署、行政長官辦公室、前衞生及福利局、香港特別行政區政府駐北京辦事處同前衞生福利及食物局。

佢喺2008年8月出任社會福利署署長，2013年6月出任政務司司長私人辦公室專員（特別職務），2014年2月出任政府新聞處處長，2016年7月出任食物及衞生局常任秘書長（衞生）。2017年7月1號出任政制及內地事務局局長。2020年4月22號接任公務員事務局局長，接替離任嘅羅智光，2022年6月30號卸任，其後擔任親中陣營政團香港新方向榮譽顧問。

## 參考

類:香港特別行政區主要官員
類:前香港政府官員
德權
李家超

**李家超**（，），係現任香港特別行政區行政長官兼維護國家安全委員會主席。做過政務司司長，兼且做過候選人資格審查委員會主席。香港警察出身，曾經做過保安局局長、副局長同埋警務處副處長。

## 簡歷
李家超祖籍廣州番禺。小學時期入讀五邑工商總會學校，中學就讀九龍華仁書院。在職進修期間取得澳洲查理斯史都華大學公共政策同行政碩士。

1977年加入皇家香港警察，任職見習督察。1997年升任為總警司。

李家超喺警隊服務33年期間，曾經任職多個唔同部門，負責行動工作、刑事調查、警察投訴、服務質素、人事、訓練、資訊科技系統、財務、政策制訂、策劃同發展等。崗位包括西九龍總區指揮官、助理處長（刑事），同埋刑事及保安處處長。佢有豐富刑事調查，危機管理同保安經驗。

佢離開警隊之前，擔任警務處副處長（管理）一職，負責警隊管理制度嘅發展同運作。原定響2014年退休。

2012年10月1號就任保安局副局長，協助保安局局長制訂政策，管理資源。佢因為做政治任命官員而放棄英國國籍。

2017年7月，李家超出任保安局局長，係史上第一位警察出身嘅保安局局長。任內曾經處理轟動國際嘅反送中運動，佢支持差人嘅立場同言行都係爭議。2020年8月7號，美國財政部宣佈制裁十一位破壞香港自治嘅官員，其中就有李家超。

2021年6月23號，國務院根據行政長官林鄭月娥嘅提名同建議任命李家超爲政務司司長，25號公佈同生效，同時免去原保安局局長職務，由警務處原處長鄧炳強接任，實際上李家超同鄧炳強係得到中共直接提拔。李家超成爲頭一位差人出身嘅司長，打破以往都係由政務官任職呢個職位嘅傳統，警察出身嘅李鄧受到中共重用，出現武官治港嘅情況。

2021年6月28號至7月1號，​行政長官林鄭月娥去北京參加中國共產黨成立100週年慶祝活動。李家超在任政務司司長三日後，首次署理行政長官職務。7月6號，佢出任香港特別行政區候選人資格審查委員會主席。

2022年4月6號，中聯辦同選委見面，有選委響會後同媒體講「李家超將會係中共唯一支持嘅候選人」，呼籲其他選委支持佢。同日下晝三點，佢交咗辭職信。五點半，佢響記者會上話若果獲批，將會參選2022年香港特別行政區行政長官選舉。4月8號，佢嘅辭職獲得批準；同日佢就交表格參選，仲邀請埋全國人大常委譚耀宗出任辦公室主任。

2022年5月8號，李家超喺第6屆香港行政長官選舉作為唯一候選人以1416票當選。

2022年5月20號，中共國務院總理李克強簽署國務院令，任命李家超為香港第六任行政長官。同年5月30號，李家超響中南海接受李克強頒授任命狀，正式獲任命做香港第六任行政長官，係香港歷史上第一個連政綱都冇就做行政長官嘅人。

## 爭議
### 妻兒入英藉同「愛國者治港」原則
2020年5月30號，《東方日報》披露李家超老婆林麗嬋同兩個仔都揸英國籍。2021年6月25號，李家超啱啱升官，《明報》向政務司長辦公室查詢佢哋咁嘅情況，有冇違背「愛國者治港」原則，收唔到回應。2022年6月20號，爾種矛盾被做過香港總督嘅彭定康提及；渠話香港不停衰落，建議李家超為此鼓勵妻兒保留英國護照。

### 婚前性行為事實同「衰十一」猜測
李家超中學時嘅學業成績唔錯，香港大學工程學系肯收佢，不過李家超冇入讀，轉而走咗去皇家香港警察度打工，佢話噉係由於家庭原因。2021年6月27號，謎米香港引述自稱係李家超中學同學嘅間接報料，獨家指稱詳情係李家超當年未結婚就同人哋做愛，搞大咗對方個肚，被迫輟學，即刻揾錢來養家；《明報》喺2022年4月8號重提關於李家超嘅陳年報道，並列渠嘅結婚年份同大仔李文龍嘅歲數，顯示渠的確令之後嘅老婆林麗嬋未婚懷孕；《信報》亦喺同日作出較為隱晦嘅同類印證。一反慣例，香港政府無公開過林麗嬋爾個特首夫人嘅年紀，令民眾疑惑；2022年5月16號，邵子風喺Facebook出咗條配圖之中有李家超同林麗嬋個樣嘅開玩笑IQ題，讀者計算之後，會得出「李太交配時年齡」為「十一歲、十二歲或十三歲」嘅答案，間接顯示「李生」「衰十一」。；李家各人同香港政府等方面，皆無否認或承認李家超有「衰十一」。唔少時事評論員同網民，亦因無從確認真相，而作出諸多猜測，甚至懷疑李家超有戀童癖。

### 發表顛覆常理嘅香港「民主」理論

喺聯合國人權理事會第49屆會議期間，舉辦左個「香港明天更美好」主題視像邊會，李家超以港方代表發言講野，聲稱立左《港區國安法》之後，阻止左好多暴力暴亂嘅出現。佢仲話，香港嘅民主進程係喺中共行使主權之後先開始，仲話「完善選舉制度」後嘅立法會有競爭，行事效率高。最後，佢仲話香港嘅各類自由無比人減少到。不過，早喺英屬香港年代，香港英國政府同香港政府喺第二次世界大戰後都有喺香港推動民主同人權工作，但呢啲都受到中共干預同埋其他唔同因素，令1997年之前嘅香港最終未達到全面民主化。

## 獎項
* 十大現代父親新形象選舉當選（1990年）
* 香港警察榮譽獎章（2000年）
* 香港警察卓越獎章（2008年）
* 太平紳士（2012年）
* 銀紫荊星章（2017年）
* 大紫荊勳章（2022年）

## 參考

## 解畫

## 連結

* 履歷 | 香港特別行政區行政長官

類:香港特區行政長官
類:香港政府官員
類:香港前警務人員
類:九龍華仁書院舊生
家超
楊潤雄

**楊潤雄**（，）係前香港特別行政區主要官員，做過教育局局長同副局長，前任文化體育及旅遊局局長。

2024年12月5號，根據行政長官李家超建議，楊潤雄被國務院免去文化體育及旅遊局局長一職，由羅淑佩接任，同埋國務院宣布免去其林世雄嘅運輸及物流局局長職位，由陳美寶接替。

## 履歷
楊潤雄祖籍廣東東莞，喺香港出世，喺中華基督教會基華小學同埋九龍華仁書院畢業，之後喺香港大學完成社會科學學士課程，其後取得澳洲墨爾本皇家理工大學工商管理碩士學位。佢大學畢業後做過專業會計七年，1992年加入香港政府做政務主任，2010年調任食物及衞生局前，曾任民政事務局局長曾德成政務助理四年幾，並喺2004年晉升至首長級丙級政務官。

楊潤雄曾任職多個政策局同部門，包括食物及衞生局、民政事務局、九龍城區民政事務處及香港駐悉尼經濟貿易辦事處等。2012年11月5號，楊潤雄就任教育局副局長，成為政治委任官員。

楊潤雄在任教育局副局長期間因時任局長吳克儉在任期間不斷外訪，令佢要頻頻署任局長，所以曝光率一直高過其他副局長，亦需要真正處理局長職務。吳克儉在任期間，社會對教育政策爭議不斷，唔少教育團體都話，情願約見副局長楊潤雄，都唔想嘥花時間同吳克儉會面。學界對楊潤雄坐正教育局局長職位反應正面，除咗受惠於吳克儉離任，亦因為楊潤雄曾經親自處理唔少教育議題，令佢喺教育界人士中取得正面印象。例如喺2015年底全港性系統評估風波期間，立法會教育事務委員會召開公聽會，吳克儉因家事而缺席，由楊潤雄以署理教育局長身份出席，對於會上幾乎一面倒嘅批評，楊潤雄曾經表明：「如果無法令學校停止操練，政府願意作出重大調整。」另外，喺2017年5月初，立法會為基本能力評估（BCA）召開公聽會，合共3節，但吳克儉只出席1節，改去出席汕頭商會慶祝回歸20周年活動，其餘2節公聽會由副局長楊潤雄頂上。對於佢五年教育局副局長生涯，泛民主派立法會教育界議員葉建源亦評論楊潤雄有誠意兼肯溝通，亦讚佢表現穩妥。

2017年6月，楊潤雄被委任為教育局局長，接替離職嘅吳克儉。佢喺2017年7月1號上任。

## 非議
### 仔女唔喺香港就讀
楊潤雄上任教育局局長之後，被質疑佢啲仔女唔係喺受香港教育制度規範嘅本地學校讀書，之後仲去咗澳洲升學。有啲輿論就話佢，講一套、做一套。楊潤雄回應話，香港教育制度較「複雜」，所以畀兩個仔女就讀國際學校。不過，法政匯思成員任建峰批評，話佢與其為自己嘅抉擇揾比粗口更難聽嘅藉口，不如承認連佢都認為香港嘅教育制度不堪。

### 多次貶低粵語
執掌教育局後，2018年教育局喺小學中文網上教學資源版面度，上載香港中文大學普通話教育研究及發展中心榮譽專業顧問宋欣橋一篇2013年發表嘅文，入邊話粵語只係漢語中嘅一種方言，重話普通話先至係香港人嘅母語。

教育局噉做惹起輿論指責。香港中文大學中文系前高級講師歐陽偉豪批評，教育局特登搵位唔係粵語研究領域嘅內地學者發表嘅文，替代粵語研究豐碩嘅香港學者，屬「引用權威未夠精準」。認為當局一系列行為，反映背後有矮化粵語，或壓抑粵語嘅強烈動機。香港大學中文教育研究中心總監謝錫金亦引語言學定義，指父母所講語言係「母語」，所以大多數香港人母語係粵語。

2018年10月，楊潤雄喺港台節目《舊日的足跡》度又話，喺全球以普通話為主學習中文嘅趨勢下，港人未來仍用廣東話學中文可能欠缺優勢。楊潤雄回應宋欣橋嘅文章咁講，有關文件並唔係最近上載，已經上載咗幾年，形容呢一系列文件，「提供予老師或界別人士，去睇社會唔同學者或唔同人士意見，對母語嘅睇法」。

有關言論隨即惹來爭議，楊後尾上 Facebook 度出文，話自己冇質疑用廣東話學中文，只係認為長遠來睇，中文教學如何發展，可交由專家研究，重申「廣東話對香港來講係優勢，例如古詩歌賦用廣東話唸更有韻味」。喺商業電台嘅節目中，佢話自己母語係廣東話，話廣東話係最自然嘅，表明「我撐廣東話」，但係用廣東話教學會否失去優勢需要再研究，如結果係會失優勢亦唔代表香港一定要推行普教中。不過，對於楊潤雄嘅言論，早前提交予立法會嘅研究報告顯示：「未有確實證據，證明以普通話學中文嘅學生嘅一般中文能力會較高」，亦即係話，用普通話學中文較用廣東話學中文，並冇優勢。

歐陽偉豪再對楊言論評價，話如果廣東話唔能夠長遠發展，就應該更加致力於幫助發展廣東話而唔係捨棄佢，面對廣東話發展危機，作為教育局局長，應該要去拯救廣東話，而唔係不斷貶低同埋矮化廣東話。歐陽偉豪又認為香港應有創意，應令廣東話學中文成為最優質嘅學習方法，畀世界跟住，如果乜嘢都跟住個世界走，缺乏創意精神，高錕教授亦發明唔到光纖。

### 多次取消藝人租場申請
响二零二三年五月，藝人黃耀明嘅租場申請被香港會議展覽中心拒絕。佢哋曾經响一月嗰陣話過比主辦單位申請冇問題，而藝人何韻詩嘅演唱會亦因為咁移師網上舉行二零二四年十一月八日，樂隊Kolor原定於十二月舉行嘅二十週年演唱會宣布因為‘不可抗力嘅因素’需要延期。同月二十七日，藝人藍奕邦嘅《不要人見人愛演唱會》主辦機構昭映製作，收到一封西九文化區書面通知取消佢哋租場申請；據悉音樂會有九成飛已經售出。

### 以歷史科試題批鬥考評局

喺2020年香港中學文憑試，歷史科一條有關中日關係嘅試題陷入爭議。被包括楊潤雄在內嘅政府官員，新華社同香港親中媒體先後批評，引起咗坊間好大爭議，教育界批評政府咁做係對教育界發動文革式嘅政治批鬥，而最終考評局將嗰條題目作廢。

## 部分公職
*大灣區共同家園青年公益基金顧問
## 勳銜
* 太平紳士（2012年）
* 金紫荊星章（2022年）

## 參考

## 出面網頁

類:前香港政府官員
迎龍路 (佛山)

**迎龍路**（）係中國廣東佛山嘅三條東西走向道路，喺順德同南海嘅交界，最西邊到西樵山東南角600m遠嘅躍龍路附近，最東邊到九樵路。

當地嘅路牌用嘅係順德嗰種。

## 敘述
馬路分開咗三條，但三條路都唔相連。
*迎龍一路：全長890m，闊14米，雙向2車道。
*迎龍二路：全長740m，闊12米，雙向2車道。
*迎龍三路：全長440m，闊11米，雙向2車道。

## 迎龍路嘅三條道路，起點到終點
*迎龍一路：從冇名道路開始，一直去到九樵路。
*迎龍二路：從躍龍一路開始，一直去到躍龍三路。
*迎龍三路：從躍龍一路開始，一直去到躍龍二路。

## 經過嘅道路
條路從西到東排，**加粗**嘅字係主幹道：
*躍龍一路<sup>[1]</sup>
*躍龍二路
*躍龍三路<sup>[2]</sup>
***[[九樵路]]**<sup>[3]</sup>

## 註
*：迎龍一路唔經呢條馬路。
*：迎龍三路唔經呢條馬路。
*：凈得迎龍一路經呢條馬路。

類:佛山道路
類:順德
類:南海區
定母

**定母**（；中古漢語拼音：**d**engh）係中古漢語聲母，屬舌音嘅端組，係全濁聲母。呢個聲母接一、四等韻母，同二、三等澄母互補。下面係佢嘅例字。

## 擬音
因爲大多數嘅漢語、域外方音、對音中，定母大多發/d/，所以學界一致同意將佢擬音爲/d/。但對於係咪送氣就有得拗，有話送，有話唔送，有話平送仄唔送，有話無所謂。

## 上古來源
大部分學者都認爲定母字來自上古音嘅/d/音，呢個音喺上古音到中古音嘅演變好穩定。

## 喺粵語嘅演變
定母喺現代粵語清化，平仄送氣狀況各片粵語唔同，喺廣府粵語，平聲送氣（t），仄聲唔送氣（d）。對聲調嘅影響係，定母字派入陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅t聲母來源自中古音嘅透、定二母，d聲母來源自中古陰嘅端、定二母。

## 喺吳語嘅演變
定母喺吳語存古，對應嘅吳拼係d。

## 喺普通話嘅演變
定母喺普通話同粵語一樣，清化，平送仄唔送，對應嘅普拼係d同t。

## 喺日文嘅演變
喺日文，吳音讀だ行（），漢音讀た行（）。

## 喺韓文嘅演變
喺韓文，定母清化，同端母一樣，一等韻嘅定母大多讀ㄷ（），如唐讀당；少部分送氣，讀ㅌ（），如投讀투。四等韻嘅定母由於介音，令聲母塞擦化，變成ㅈ （），如敵讀적。

## 喺越南文嘅演變
喺越南文，定母維持古音，讀đ（），聲調喺陽聲調。

類:中古漢語
陳肇始

**陳肇始**教授（Professor **Sophia Chan Siu-chee**，），人稱「陳姑娘」，係香港大學護理學院教授，香港政府前食物及衞生局長，廣東潮州人。佢以護士嘅出身掌管食衞局，直到卸任為止一直被外界批評冇專業資格同埋背景。

## 簡歷
陳肇始中學時就讀聖保祿中學。早年先後喺香港同倫敦接受普通科同兒科護理培訓，並從事呢方面嘅臨床工作。佢曾經分別喺曼徹斯特大學同哈佛大學公共衞生學院攻讀教育碩士同公共衞生碩士學位，並喺香港大學完成博士學位。之後佢專注教學、科研同行政管理嘅工作。佢嘅研究同教學工作得到唔同嘅認可，例如英國皇家內科醫學院公共衞生學院頒授院士（榮譽）資格。佢亦曾經喺2005年獲香港大學頒發學院教學獎章，並喺2009年榮獲傑出教學獎。

陳肇始嘅研究領域係公共衞生、煙草成癮治療同保護兒童免受二手煙影響，佢帶領嘅研究團隊獲得香港同海外科研究基金資助，亦喺國際期刊上發表唔少關於護理、控煙同公共衞生嘅論文。佢多次代表大學同食物及衞生局出席國際會議同簽署協議，亦同國內外人士廣泛交流意見，並曾經獲得世界衞生組織邀請，為控煙課題提供指導並統領有關工作。

陳肇始喺2012年11月出任食物及衞生局副局長，參與同負責政策制定同推動。加入政府之前，佢係香港大學護理學教授、護理學院院長同科研總監，亦曾經擔任香港大學李嘉誠醫學院助理院長。

2017年7月1號轉任食物及衞生局局長。2022年7月份任期完咗，重返香港大學做教授。

## 爭議
### 拒絕呼籲公眾出席公眾場合時戴口罩
2020年1月7號，佢喺法院就禁止蒙面規例作出上訴裁決前出席活動時，淨係呼籲市民洗手，就未有提醒市民戴口罩預防武漢肺炎，被問及會唔會呼籲公眾出席公眾場合時戴口罩保護自己，佢就拒絕回答，淨係重申蒙面法同任何公共衞生措施冇牴觸，又話如果病人有需要戴口罩時並無牴觸，醫護人員如果因為工作需要戴口罩，亦都冇牴觸。禁蒙面法講明「因先前已存在嘅醫學或健康理由」而在集結或遊行中使用蒙面物仍屬免責辯護範圍入面。但就惹嚟泛民主派嘅批評，律師黃國桐認為，就算蒙面法生效，响目前衞生情況同埋健康風險下，响公眾場合有預防疾病需要，警方亦唔可以用呢條法例拘捕蒙面示威者。

香港立法會衞生事務委員會成員黃碧雲批評佢唔肯呼籲公眾戴口罩防疫，有所失職，「面對防疫問題，你仲左閃右避，政治立場行先」。

### 對武漢肺炎病毒同埋佢哋變種嘅命名嘅態度
武漢肺炎疫情期間，香港政府將呢種病毒稱呼做「新冠病毒」，避開武漢呢個字，但有部份媒體並無跟從。有傳林鄭月娥要求政府新聞主任唔畀記者以「武漢肺炎」字眼提問，要用返官方字眼，政府聲稱咁做係避免污名化。喺2020年12月，英國發現新嘅病毒變種，當地公共衞生部門命名佢做VUI – 202012/01，但喺陳肇始就喺一場記者會入面，不停咁用『英國病毒』呢個字眼嚟形容呢隻變種。有傳媒質疑，唔明白點解病毒叫做「英國」就可以隨便講，叫「武漢」就係「污名化」。雖然唔少記者聽到，但食衞局之後回應傳媒查詢嘅時候就否認，而且話傳媒有欠公允。

## 個人生活
佢最鍾意食鹵水鵝。

## 勳銜
* 官守太平紳士（2012年11月30號）
* 金紫荊星章（2022年）
* 非官守太平紳士（2022年8月12號）

## 參考

## 出面網頁

* 

類:香港大學教授
類:前香港政府官員

類:武漢肺炎同香港有關嘅人物
黃偉綸

**黃偉綸**（**Michael Wong Wai-lun**，）係現任香港財政司副司長，廣東南海人。

## 簡歷
### 仕途
黃偉綸喺1985年8月加入政務職系，2017年4月晉升為首長級甲一級政務官。佢喺多個決策局同部門服務過，包括前政務總署、前影視及娛樂事務管理處、前律政署、中央政策組、前工商科、前工商服務業推廣署、前經濟局、保安局同前經濟發展及勞工局。佢喺2007年7月至2009年8月出任教育局副秘書長，喺2009年8月至2014年2月出任政府新聞處處長，喺2014年2月至2015年8月出任海事處處長，並喺2015年8月31號出任發展局常任秘書長（規劃及地政）。2017年7月1號獲委任為發展局長，2022年7月1號獲委任為財政司副司長。

### 勳銜
* 太平紳士（2004年）
* 金紫荊星章（2022年）

### 學歷
*長沙灣天主教英文中學
*荃灣聖芳濟中學
*香港大學社會科學學士
*倫敦大學法學學士（校外課程）

## 攷

## 出面網頁
* 
* 
* 

類:香港特別行政區主要官員
類:香港大學舊生
大和 (年號)

**大和**（）係個年號，可以係：
*大和 (唐)，唐朝文宗嘅年號，共九年，對應西曆827年～835年
*大和 (南吳)，南吳楊溥嘅年號，共七年，對應西曆929年～935年
*大和 (越南)，黎朝黎邦基嘅年號，共十一年，對應西曆1443年～1453年

## 西曆干支對應表
呢份表表示三個大和年號對應嘅西曆同干支。
迎龍路

**迎龍路**可以係：
;廣東
*迎龍路 (廣州)：喺廣州天河區。
*迎龍路 (佛山)：喺佛山順德區。
*迎龍路 (恩平)：喺恩平。
;江蘇
*迎龍路 (無錫梁溪)：喺無錫梁溪區。
*迎龍路 (無錫惠山)：喺無錫惠山區。
;四川
*迎龍路 (成都)：喺成都雙流區。
*迎龍路 (內江)：喺內江隆昌縣。
;重慶
*迎龍路 (重慶江津)：喺重慶江津區。
*迎龍路 (重慶銅梁)：喺重慶銅梁區。
龍湖路

**龍湖路**可以係：
*龍湖路 (廣州天河)：喺廣州天河區。
*龍湖路 (廣州白雲)：喺廣州白雲區。
*龍湖路 (廣州花都)：喺廣州花都區。
*龍湖路 (深圳)：喺深圳龍崗區。
*龍湖路 (惠州)：喺惠州博羅縣。
;廣西
*龍湖路 (梧州)：喺梧州龍圩區。
*龍湖路 (南寧)：喺南寧上林縣。
唐餐館

**唐餐館**，又叫**中餐館**、**中式餐廳**，係賣唐餐嘅食肆，喺粵語地區多數都用酒樓嘅方式去經營，而歐美地區就多數係搞外賣或者自助餐。
張紫櫻

**張紫櫻**（，），藝名**車車**，係香港女節目主持，配音員同足球評論員，做過新城電台主持、亞洲電視藝員同路訊通主持。佢家姐係藝人張潔蓮。依家佢有份做viuTV《體育係…》其中一位主持。
導彈

**導彈**，又叫**飛彈**，係種識郁嘅炸彈，背後孭住火箭去推郁，對住目標射。

導彈射程最遠可以去到幾千公里之外，嗰啲就係洲際彈道導彈。
T-72坦克

**T-72**係蘇聯一隻主戰坦克，喺1973年開始服役，生產咗約莫兩萬架，係二戰後生產得最多嘅其中一種坦克，而家喺約莫40個國重用緊。
類:蘇聯坦克車
T-90坦克

**T-90**係俄羅斯一隻主戰坦克，喺1993年開始服役，改良自蘇聯嘅T-72同T-80，而家喺俄羅斯、印度等8個國重用緊。
T-64坦克

**T-64**係蘇聯一隻主戰坦克，喺1964年開始服役，改良自T-62，不過因為生產成本高，所以T-72研發出嚟後逐漸被取代，而家主要係烏克蘭重用緊。
類:蘇聯坦克車
T-54/T-55坦克

**T-54/T-55**係蘇聯一系列主戰坦克，喺1949年開始服役，生產咗約莫九萬到十萬架，係史上生產得最多嘅坦克，而家喺約莫50個國重用緊。
類:蘇聯坦克車
T-34坦克

**T-34**係蘇聯一隻中型坦克，喺1940年開始服役，嗰時係納粹德國坦克嘅剋星，逼到納粹德國研發出更勁嘅坦克。T-34係二戰期間生產得最多嘅坦克，生產咗約莫四萬架。
類:蘇聯坦克車
申泮文

**申泮文**（；）係中國大陸嘅教育家同化學家，廣東從化縣（今日嘅廣東廣州從化區）人，佢曾經喺南開大學做過無機化學教研室主任同埋元素有機化學研究所副所長、新能源材料化學研究所學術委員會主任等職位。由於佢長期喺氫化學同埋金屬氫化物、氫能源化學搞研究，重喺南開大學開過新能源材料、應用呢兩間化學研究所。重整過鎳氫電池同埋釹鐵硼永磁合金等等好多個國家專利項工藝。

2017年7月4號00:42（UTC+8），佢喺天津因病冇得醫死咗，終年100歲。

## 攷
* 今天，两位中科院院士去世(图) 鳳凰網 （2017-07-05）
* 著名化学家申泮文去世 享年101岁 中國新聞網 （2017-07-04）
* 中科院院士申泮文教授逝世 新华网 （2017-07-04）

泮文
類:廣州人
類:中國化學家
類:中國教育家
陳學俊

**陳學俊**（；；）係中國大陸嘅能源科學家，安徽滁縣（今日嘅安徽滁州）人，佢曾經喺南開大學做過無機化學教研室主任同埋元素有機化學研究所副所長、新能源材料化學研究所學術委員會主任等職位。由於佢長期喺氫化學同埋金屬氫化物、氫能源化學搞研究，重喺南開大學開過新能源材料、應用呢兩間化學研究所。重整過鎳氫電池同埋釹鐵硼永磁合金等等好多個國家專利項工藝。

2017年7月4號02:46（UTC+8），佢喺陝西西安因病冇得醫死咗，終年97歲。

## 攷
* 今天，两位中科院院士去世(图) 鳳凰網 （2017-07-05）
* 著名能源动力科学家陈学俊院士逝世 科学网 （2017-07-04）
* 我国能源动力科学家陈学俊今日凌晨于西安逝世 央视网 （2017-07-04）

學俊
類:安徽人
類:中國科學家
龍湖路 (廣州天河)

**龍湖路**（）係中國廣東廣州嘅東西走向道路，喺天河區龍眼洞，西邊從廣東工業大學北校區北門開始，一直去到東邊嘅迎龍路。

## 敘述
全長710m，闊11米，雙向2車道。

## 經過嘅道路
*迎龍路

類:廣州道路
類:天河區
龍湖路 (廣州白雲)

**龍湖路**（）係中國廣東廣州嘅東西走向道路，喺白雲區石井聯滘村，西邊從聯滘路開始，一直去到東邊嘅石井大道。

## 敘述
全長370m，闊15米，雙向2車道。

## 經過嘅道路
*聯滘路
***[[石井大道]]**

類:廣州道路
類:廣州市白雲區
龍湖路 (廣州花都)

**龍湖路**（）係中國廣東廣州嘅西南-東北走向道路，喺花都雅瑤近花都湖東南角，西南邊從雅瑤中路開始，一直去到東北邊嘅鄺村東路。

## 敘述
全長1.6km，闊12米，雙向2車道。

## 經過嘅道路
***[[雅瑤路|雅瑤中路]]**
*鄺村東路

類:廣州道路
類:花都區
龍湖路 (深圳)

**龍湖路**（）係中國廣東深圳嘅東西走向道路，喺龍崗區，西邊從龍南路開始，一直去到東邊嘅大埔二路。

## 敘述
全長1.4km，闊19米，雙向3車道。

## 經過嘅道路
*龍南路
*新井路
*金井路
*源盛路
***[[愛南路]]**
*同昌路
*大埔二路
*鄺村東路

類:深圳道路
類:龍崗區
龍湖路 (惠州)

**龍湖路**（）係中國廣東惠州嘅東西走向道路，喺博羅縣龍溪鎮，西邊從龍橋大道開始，一直去到東邊嘅老龔村入面近龔湖小學大門。

## 敘述
全長1.8km，闊9.5米，雙向2車道。

## 經過嘅道路
*****

類:惠州道路
類:博羅
唐安麒國際集團

**唐安麒國際集團有限公司**（簡稱**唐安麒國際集團**以及**唐安麒美顏瘦身專門店**，****）係香港一間美容公司，於1987年由唐安麒創立。除咗經營美容院外，重包括生產各類保健食品等。

喺香港同中國內地一共有10間分店。至於總店則位於銅鑼灣恩平道44-48號恩平中心3樓及4樓。

## 唐安麒美顏瘦身專門店 - 香港分店資料

## 參考資料

## 出面網頁
*ANGEL FACE 唐安麒美顏瘦身專門店 - 提供纖體, 瘦身, 減肥, 美容服務
白骨精

**白骨精**，係《西遊記》入面嘅角色，係由白色骷髏骨化身嘅妖精。喺故仔度，孫悟空打死過白骨精三次，叫「三打白骨精」。
鐵扇公主

**鐵扇公主**係《西遊記》入面嘅角色，係個住芭蕉洞、揸芭蕉扇嘅妖精，亦係牛魔王老婆、紅孩兒阿媽。
牛魔王

**牛魔王**，係《西遊記》入面嘅角色，係牛形嘅妖精，火焰山阿頭，亦係鐵扇公主老公、紅孩兒老豆。

## 文化
香港有啲食肆會用「牛魔王」形容有幾種牛肉部位嘅菜式。
紅孩兒

**紅孩兒**，係《西遊記》入面嘅角色，係個細路形象嘅妖精，亦係牛魔王同鐵扇公主個仔，修煉咗法術「三昧真火」。
複製羊多利

**多利**（**Dolly**，代號**6LLS**，）係隻家羊（*Ovis aries*）乸。係用成年體細胞，通過細胞核轉移技術，第一次成功複製嘅哺乳動物。

首先攞隻白面芬多斯羊乸嘅𢆡細胞出嚟。再將黑面蘇格蘭羊嘅卵細胞（未受精）細胞核拎走。放𢆡細胞嘅核入卵細胞度，電棘。分裂緊嘅細胞放入代母羊子宮，試咗 277個胎，多利出世。

多利喺2003年2月14號因病被人道毁滅。

## 攷
龍洞路

**龍洞路**可以係：
;廣東
*龍洞路 (廣州天河)：喺廣州天河區。
*龍洞路 (廣州從化)：喺廣州從化區。
;四川
*龍洞路 (成都)：喺成都金堂縣。
*龍洞路 (廣元)：喺廣元劍閣縣。
海上居

**海上居**響澳門半島花地瑪堂區黑沙環中街同馬場北大馬路，係屬於保利達集團發展嘅私人房屋。

## 背景
2013年6月26號，黑沙環新填海區一幅面積近一點八萬平方米嘅T地段（之後叫**海上居**），獲准修改建築計劃，興建有一座樓裙、六幢四十九層高同兩層地庫嘅商住樓宇。呢次修改土地批給合同，發展商只係要畀七千八萬溢價金。

2016年2月，**海上居**已完成地基工程。

2016年3月2號，有**海一居**樓花小業主到**海上居**地盤出入口阻塞車輛出入，有三女一男一度被警方帶走。

2016年6月9號，一個五十三歲本地工人響**海上居**地盤天井十四樓做平台加固工程嗰時墮地死亡，當時響佢身上冇發現安全帶。勞工局曾經對地盤發出停工通知，重停止工人升降機上落平台嘅安裝工作。

2016年10月下旬，**海上居**封頂。

2016年11月11號，一個四十五歲大陸勞工響**海上居**地盤一樓搬四塊鋼化玻璃嗰時被壓親，右前腳開放性骨折。

2016年11月17號，一個三十七歲大陸勞工響**海上居**地盤，響安全架做安裝工作嗰時，安全架突然鬆脫之下由一米高跌落，腳部被壓傷送院。

2017年2月8號，運輸工務司羅立文話政府唔想有更多問題，會響盡量配合之下，審批**海上居**嘅入伙紙。佢回應話：「新年應該乜都好，我都希望到時可以起好間屋，就唔好有多啲問題…海上居準時完工，大家都安樂，大家都冇問題。」同一日財政局回覆澳門電台查詢話，截至同年1月11號，已申報海上居單位嘅財產移轉印花稅個案有六百二十宗，已全數繳納金額超過一點二億。

2017年3月13號，保利達集團主席柯為湘有信心**海上居**響同年7月土地臨時批租期屆滿前完成。佢形容「全力以赴，日以繼夜」趕工，預計可以響5月完工，6月攞到入伙紙。

2017年5月15號，警方突擊搜查**海上居**地盤，發現十四個中國黑工，年齡由廿幾到五十幾歲，分別負責清潔雜工、油漆、安裝水管同電工，報稱日薪由三百到六百蚊，已經響地盤工作一到十日。警方同時帶走一個涉嫌請黑工嘅人士，同埋五個工程負責人同分判商。

2017年6月27號，工務局局長李燦烽話，**海上居**應該唔會步海一居後塵。

2017年7月3號，工務局正式向**海上居**發出入伙紙。

## 攷

類:澳門私人樓
泥母

**泥母**（；中古漢語拼音：**n**e）係中古漢語聲母，屬舌音嘅端組，係次濁聲母。呢個聲母接一、四等韻母，同二、三等娘母互補。下面係佢嘅例字。

## 擬音
因爲大多數嘅漢語、域外方音、對音中，泥母大多發/n/，所以學界一致同意將佢擬音爲/n/。

## 上古來源
大部分學者都認爲泥母字來自上古音嘅/n/音，呢個音喺上古音到中古音嘅演變好穩定。

## 喺粵語嘅演變
泥母喺粵語維持古音，對應嘅粵拼係n。對聲調嘅影響係，泥母字派入陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅n聲母來源自中古音嘅泥、娘二母，有個別來自明母，有極個別來自日母同來母（如你、粒）。

## 喺吳語嘅演變
吳語同粵語一樣，繼續存古，對應嘅吳拼係n。

## 喺普通話嘅演變
普通話同粵語一樣，繼續存古，對應嘅普拼係n。

## 喺日文嘅演變
喺日文，吳音讀な行（），漢音讀だ行（）

## 喺韓文嘅演變
喺韓文，同粵語一樣，泥母維持古音，讀ㄴ（），按南韓標準音，四等字嘅泥母會甩，如女讀여，本身字音係녀。

## 喺越南文嘅演變
喺越南文，泥母維持古音，讀n（），聲調上，平聲入陰聲調，仄聲入陽聲調。

類:中古漢語
王玉玲

**王玉玲**可以係：
*王玉玲 (臺灣演員)，臺灣女演員
*王玉玲 (臺灣夫人)，國民黨將領張靈甫嘅夫人
*王玉玲 (項城)，中國政治人物，做過項城市政協主席
*王玉玲 (南京)，中國見義勇為人物，江蘇南京人
王玉玲 (南京)

**王玉玲**（；；）係中國大陸嘅遊客，江蘇南京人，曾經做過義工。2017年6月24號同一家大細去泰國芭提雅旅遊，行程第三日喺LK總統酒店入面嘅樓上泳池邊散步嗰陣，發現有位細路跌咗落水而跳落泳池救返細路，但自己俾水浸死咗。

事發之後，芭堤雅當地差人第一時間調查呢單嘢，發現呢個泳場居然連救生員都冇，加上當地差佬救援速度好慢。不過佢嘅救人事蹟好快喺中國大陸嘅網上流傳，王玉玲亦被稱為見義勇為人物。

## 攷
* 江苏南京女游客在泰国勇救落水儿童 不幸遇难 新浪 （2017-07-04）
* 南京女子泰国度假时勇救酒店泳池落水儿童，不幸遇难 澎湃新聞 （2017-07-03）

玉玲
類:南京人
類:見義勇為人物
阿塞拜疆人

**阿塞拜疆人**係發源自阿塞拜疆嘅一個族群，估計全球約莫有3,000到3,500萬人，主要用阿塞拜疆文。
林正財

**林正財**（；，）係香港兒科醫生，基督教靈實協會行政總裁，安老事務委員會主席，行政會議非官守議員，靈實恩光學校校董。祖籍廣東東莞。

## 簡歷
林正財係個窮家子弟，住係錦田吉慶圍入面嘅一間泥屋（佢仲養過隻豬），分別有兩個哥哥、兩個家姐同埋一個細佬。老豆係個三行工人，不過有一年佢遇上交通意外受咗重傷，之後就全靠佢阿媽搵錢養家。後嚟佢分別搬去土瓜灣同埋荔景邨到住。有一年，佢見到佢阿爸一個做警司嘅同學住響一間千呎大屋而覺得好自卑。再加上佢嘅成績退步、仲見到家姐水浸浸死，所以佢一度好想去死。上中四嘅時候佢做咗個基督徙，變得開朗咗，仲響香港中學會考同埋香港高級程度會考入面考到5A同3A嘅成績。

佢係基督教靈實協會現任行政總裁。擔任安老事務委員會主席、社區投資共享基金委員會主席、健康與醫療發展諮詢委員會委員、土地及建設諮詢委員會委員，同香港學術及職業資歷評審局成員。

## 從政
2017年7月，獲委任行政會議非官守議員，2022年7月獲續任。

## 公職
*香港再出發大聯盟發起人
*安老事務委員會領袖
*香港傳承基金榮譽顧問
## 個人榮譽
* 太平紳士（2003年7月1號）
* 銅紫荊星章（2008年）
* 嶺南大學榮譽院士（2018年）
* 銀紫荊星章（2019年）
* 金紫荊星章（2025年）

## 攷

## 出面網頁
* 行政會議 - 行政會議成員 - 林正財議員
* 新傳網 - 林正財
* 
* 
* 
*
非裔美國人

**非裔美國人**，又叫**美國黑人**，係美國嘅黑人，由非洲移民過嚟，估計約莫有4,200萬人，主要用英文。

美國黑人一直都俾人歧視，尤其係白人。2020年黑人佐治·弗洛伊德俾差人跪死嘅事件更加令潛伏已久嘅民族矛盾一次過爆晒出嚟，示威衝突持續多個月。
匈人

**匈人**係古代響東歐、高加索同中亞生活嘅遊牧民族，響1世紀到7世紀活躍，入侵過東羅馬帝國同西羅馬帝國。
諾曼人

**諾曼人**係古代響諾曼第生活嘅一個族群，起源自斯堪的納維亞，響9世紀開始活躍，曾經同英倫打仗。
汪達爾人

**汪達爾人**係古代東日耳曼嘅一個族群，5世紀響北非建立汪達爾王國，曾經打過東羅馬帝國，喺最後畀對方打到亡國。
愛斯基摩人

**愛斯基摩人**係響北美洲北部到西伯利亞東北部生活嘅族群，主要包括因紐特人同尤皮克人。
毛利人

**毛利人**係發源自紐西蘭嘅一個原居民族群，南島人一支。估計全球約莫有75萬人，主要用毛利文，其餘用英文。

## 文化
*毛利文
*毛利人戰舞
*紋身，包括紋面
法蘭克人

**法蘭克人**係古代響西歐萊茵河北部生活嘅日耳曼人族群，響3世紀開始活躍，係法國人嘅祖先。
白俄羅斯人

**白俄羅斯人**係發源自白俄羅斯嘅一個族群，屬東斯拉夫人分支，估計全球約莫有950到1,000萬人，主要用白俄羅斯文。
意大利人

**意大利人**係發源自意大利嘅一個族群，估計全球約莫有1.35億人，主要用意大利文。
龍洞路 (廣州天河)

**龍洞路**（注意洞字有地名變音，）係中國廣東廣州地區，包括咗東西走向嘅龍洞北路同南北走向嘅龍洞北路，喺天河區龍眼洞，西邊到迎龍路；南邊到天源路；東邊到漁興路；北邊到春崗立交東南角附近。

## 名
條路因為喺龍眼洞地區而改成噉嘅名。

## 敘述
馬路分開咗東同北兩條：
*龍洞東路：全長1.4km，闊22米，雙向4車道。
*龍洞北路：全長810m，闊21米，雙向4車道。

## 龍洞路嘅兩條道路，起點到終點
*龍洞東路：從天源路開始，一直去到春崗立交東南角附近。
*龍洞北路：從迎龍路開始，一直去到漁興路。

## 經過嘅道路
### 龍洞東路
條路從南到北排，**加粗**嘅字係主幹道：
*****
***<br/>**（橋頂經過，冇連埋一齊）
*迎福路
*龍洞北路
**冇名道路*
### 龍洞北路
條路從西到東排，**加粗**嘅字係主幹道：
*迎龍路
*富民路
*龍洞東路
*漁興路

類:廣州道路
類:天河區
奧地利人

**奧地利人**係發源自奧地利嘅一個族群，日耳曼人分支，估計全球約莫有800到850萬人，主要用德文。
伊比利亞人

**伊比利亞人**係古代響西南歐伊比利亞生活嘅日耳曼人族群，係西班牙人同葡萄牙人嘅祖先。
東方衛視

（，2003年10月23號前係**上海衛視**）係上海文化廣播影視集團旗下嘅一個省級衛星電視頻道，係依家中國大陸嘅衛星電視頻道之一。東方衛視嘅信號覆蓋中國大陸大部分省市同澳門特區，同時東方衛視國際頻道喺北美、日本、澳洲、歐洲同澳門等國家同地區落地，2009年9月28號起該頻道標高清同播；因東方衛視紅圓內星嘅臺標似一個熟咗嘅帶葉番茄，所以被一啲觀眾笑做「番茄台」。2018年12月31號起該頻道台標（台徽）顏色微調，拎走咗暗紅色台標，加咗鮮紅色台標。

2016年5月25號凌晨1點開始，東方衛視（國內版）標清節目由原來嘅信箱或左右切邊改做16:9擠壓全屏播出（台標保留4:3尺寸），到依家東方衛視開始步入寬屏時代。同樣國際版雖然重係4:3播出，但同國內版同步新聞節目都開始擠壓播出。2016年5月28號，東方衛視新聞節目包裝改版，完咗切邊時代。2016年7月19號，東方衛視（國內版）標清頻道台標改做16:9尺寸，同高清頻道一樣，剩係通過屏幕右上角嘅高清字樣做區別。

## 爭議
### 懷疑封殺香港填詞人林夕
喺《夢圓東方2020東方衛視跨年盛典》，藝人王凱揀唱由香港填詞人林夕填詞嘅張國榮歌《我》，但螢光幕打出嘅歌曲資料，作詞人一欄就變咗做「佚名」，林夕個名就被消失。呢個做法被懷疑同林夕支持香港反逃犯條例修訂運動有關。

## 參考

類:中國電視台
類:上海
挑戰者聯盟

《**挑戰者聯盟**》係浙江衛視推出嘅一個檔職業體驗真人騷，節目入面明星以輕鬆娛樂嘅形式，一齊協力挑戰各種職業任務，傳遞積極進取同温暖勵志嘅正能量，同所有普通職業者致敬。
非誠勿擾 (節目)

《**非誠勿擾**》係由中國江蘇衛視製作嘅一檔以婚戀交友做核心嘅社會生活服務真人騷節目，2010年1月15號開播，取代同一時段播出嘅引進英國版權嘅歌唱節目《誰敢來唱歌》。由江蘇電視台新聞節目主持人孟非主持，依家由黃菡分析點評同其他嘉賓做「非誠合夥人」。節目內容取材喺全世界範圍被廣泛採用嘅英國獨立電視台嘅兩性聯誼節目《Take Me Out》，同2008年至2009年播嘅澳洲節目《Taken Out》。

2016年因商標問題，節目暫時改名做《緣來非誠勿擾》，2017年改返原名。

類:江蘇衛視電視節目
類:中國真人騷節目
陽光平流層號

**陽光平流層號**（）係一項由瑞士飛機師發起嘅太陽能飛機計劃，目標係製造一部可以飛到平流層嘅純太陽能飛機。

## 歷史
* 2012年至2013年：可行性研究。
* 2014年3月17號：正式立項。
* 2014年至2015年：完成飛機設計並開始製造。
* décembre 2016年12月7號：飛機發佈。
* 2017年5月5號：一號原型機喺披耶訥首飛成功。
* 2018年：計劃飛到平流層。
* 2019年：計劃開始研發載客型號及空中通訊中繼站型號。

## 飛機數據
*長度：8.5米
*翼展：24.8米
*重量：450千克（包括飛行員）
*續航時間：超過24小時
*動力：2.2米直徑四刃螺旋槳
*引擎：32千瓦電動引擎（每分鐘2200轉）
*引擎效率：90%
*機組：一至二人，一前一後
*光電板面積：22平方米
*光電板效率：22%至24%
*電池： 20千瓦/時鋰離子電池

## 參考

## 睇埋
*太陽動力號
鳳凰衛視香港台

，係鳳凰衛視喺香港嘅一個電視頻道，以漢語普通話、粵語廣播為主。

喺2024年4月22號開始，鳳凰衛視香港台喺香港無綫電視提供嘅85號頻道播出。

## 節目
*《午間快綫》
*《全球新聞報道》
*《時事大破解》
*《晚間專綫》

## 出面網頁
*
*凤凰卫视香港台官网
行人

**行人**（），又嗌**路人**（），係街上面行嘅人，家下喺全球各地嘅交通法入面屬緊要概念兼有特別保護。喺道路上都整咗專門畀人行嘅行人路同過馬路用嘅斑馬線。

行人喺Unicode入面屬1F6B6代碼。
浙江衛視

，係浙江廣播電視集團旗下嘅衛星頻道，1994年喺上星播出，喺中國大陸因收視率同湖南衛視、東方衛視、江蘇衛視都好接近同埋佢哋成日排喺省級衛視收視率嘅頭4名，而俾民眾習慣性地合稱四大衛視。浙江衛視有代表性嘅節目有奔跑吧、中國好聲音等。

## 收視率

## 意外
### 播出故障

2018年1月13號21點41分，浙江衛視播緊《好看中國藍之演員十二強》嗰陣，突然卡頓畫面5秒，之後切入咗浙江風光片，之後突然安排重播上期嘅《演員的誕生》節目，引起觀眾熱議。之後，浙江衛視官方微博聲明致歉，表示因播出設備故障導致臨近完前1分50秒無法正常收睇，之後嗰個節目喺第二日0點50分同8點55分重新播出。而喺之前浙江電視台廣告部嘅通知入面，浙江衛視嗰日嘅晚間編排就係播出《好看中國藍之演員十二強》同綜藝復播（即上期嘅《演員的誕生》），並喺1月20號晚播出《演員的誕生》總決賽。

### 錄製意外
#### 2013年《中國星跳躍》人員傷亡
2013年4月20號下晝，浙江衛視官方微博發文話，19號晚《中國星跳躍》嘅訓練基地，參賽選手釋小龍一名隨行人員意外浸親，搶救無效死亡。可能會導致「節目停播」或提前完；最終節目播放兩期後停播，到5月先恢復播出。

#### 2019年《追我吧》人員傷亡
2019年11月27號，藝人高以翔喺錄製真人實境騷節目《追我吧》過程入面突然暈厥，經搶救無效離世；男團「UNINE」成員李汶翰都喺同一日錄影嗰陣腳腕嚴重扭傷；由於節目所帶嚟嘅問題危及人身安全，嗰個節目已停嗮所有拍攝。

11月29號，宣佈停播《追我吧》；高以翔嘅擁躉向浙江衛視同嗰個節目組提出「六大訴求」。

12月5號，宣佈永久停播《追我吧》；總監林湧接受錢江晚報「小時新聞」專訪，公佈嗰日事發過程。

## 參考
江蘇衛視

係江蘇廣播電視總台（集團）下屬嘅主力頻道。

2010年江蘇衛視升級，以「情感世界 幸福中國」做頻道定位（2014年1月起改做「幸福中國」）。亦喺原有嘅江蘇衛視台標嘅基礎上加咗水晶特效，被Fans叫做「荔枝台」（剩係得江蘇衛視嘅電視畫面用咗該台標同呼號）。

## 參考
特殊學校

**特殊學校**係專為身體上或智力上有特殊需要嘅學生而設立嘅學校，例如視障、聽障、肢體傷殘、智障、情緒或行為有問題等嘅學生，為佢哋提供特殊教育。

## 各地情況
### 香港

教育局會根據專業人士嘅評估同建議，喺家長嘅同意之下，轉介有較嚴重或多重殘疾嘅學童入讀特殊學校，以便接受加強支援，而其他有特殊教育需要嘅學童就可以入讀普通學校。香港共有60間資助特殊學校（包括一間喺18間公營醫院裏面開設班級嘅醫院學校），為視障、聽障、肢體傷殘、智障，同埋有情緒或者行為問題嘅兒童提供教育服務。呢啲特殊學校接受政府資助並由唔係政府嘅機構營辦。其中有部分學校亦擔當資源中心嘅角色，支援普通學校照顧有特殊教育需要嘅學生。

香港嘅特殊學校一般根據學生嘅特殊需要分為以下六種學校：
* 視障特殊學校
* 聽障特殊學校
* 肢體傷殘特殊學校
* 群育學校（為有適應困難學生而設，一般都係有紀律問題）
* 智障特殊學校（又分為：輕度智障特殊學校、中度智障特殊學校、輕中度智障特殊學校、嚴重智障特殊學校）
**輕度智障兒童學校（智商介乎55至69分，最高到小五至中一嘅心智年齡）
**中度智障兒童學校（智商介乎25至54分，最高到小學中高年級嘅心智年齡）
**嚴重智障兒童學校（智商水平24分或以下，心智年齡完全係嬰兒階段）
*醫院學校

### 臺灣
喺臺灣，特殊學校係根據《特殊教育法》嘅規定設立，可以分為綜合性嘅特殊教育學校，或專門性嘅啟聰學校、啟明學校等。普通學校亦可以設立特殊教育班級以彌補特殊教育學校嘅不足。

### 日本
喺日本，提供特殊教育嘅學校叫做「特別支援學校」（2007年之前叫做「養護學校」），根據提供教育同照護嘅唔同功能，可以分為智能同情緒障礙、肢體障礙、特殊疾病三種。

## 出面網頁
*香港教育局-特殊教育
心光學校

**心光學校**（）係香港一間視障特殊學校，位於香港島薄扶林道131號。佢屬於慈善團體心光盲人院暨學校。

## 學校設施
課室11間，特別室10間，學生活動室、音樂室、視覺藝術室、科學實驗室、設計與生活室、科技與設計室、低視能訓練室、舞蹈室、多媒體學習中心及電腦室、圖書館、社工室、醫療室、體育館、泳池、感知肌能訓練室、CVI訓練室、學生溫習室、禮堂。

宿舍部設有值班室、護理室、宿生活動室、寢室、浴室、飯堂、廚房等。

## 開設科目
### 小學部
中國語文、普通話、英文、數學、綜合科學、中國歷史、綜合人文、宗教教育、生活與科技、設計與科技、資訊科技、音樂、體育。

### 中一至中六
中國語文、普通話、英文、數學、綜合科學、中國歷史、綜合人文、宗教教育、生活與科技、設計與科技、資訊科技、音樂、體育。
 
### 特別訓練
學校因應學生個別需要，提供嘅復康訓練包括：點字訓練、低視能訓練、定向行走訓練同感知肌能訓練。

因應個別學生發展嘅需要，學校提供職業治療、物理治療、音樂治療、言語治療、遊戲治療同騎馬訓練。

## 宿舍設備
*男生宿舍
*女生宿舍
*週末留宿

## 出面網頁
*學校網頁
*特殊學校概覽 - 心光學校
心光恩望學校

**心光恩望學校**（）係香港唯一一間視障及智障特殊學校，位於香港島薄扶林道131號。

## 學校設施
校舍共有4層，設有電梯可以直達每個樓層，基本設施包括有：

* 三樓：會議室、圖書館、低視能訓練室、物理治療活動室、音樂室、大腦皮層視神經受損視障（CVI）訓練室、職業治療室、教員室
* 二樓：宿舍、舍監室、副舍監室、護士室
* 一樓：科技與生活室、定向及行走訓練室、一般課室、校長室、社工室、校務處
* 地下：禮堂、XR SPACE、飯堂、課室(附設護理間)、護士室、言語治療室、物理治療室、多感官功能訓練室

因應視障學生嘅需要，學校特設引路徑、沿牆扶手欄、凸點地膠、點字門牌、觸感標誌、定向標記、電子感應發聲器、防撞墊等以方便學生喺學校裏面安全同自由噉行走。

## 開設科目
### 小學（KS1-2）
*學習領域
**中國語文科
**數學科
**常識科
**藝術教育
***音樂科
***視覺藝術科
**體育科
*其他學習經驗
**德育及公民教育科
**感知肌能訓練科（校本調適為"感官綜合科"）
**溝通及社交訓練科
**生活/實用技能科（校本調適為"生活技能科"）
**電腦認知單元（校本調適為"資訊及通訊科技科"）
*非學科類
**全方位學習活動
**多元化活動（例如動感遊戲、創藝與美食製作、故事與閱讀、宗教小組等）
 
### 初中（KS3）
*學習領域
**中國語文科
**數學科
**科技教育
***常識科
***普通電腦科（校本調適為"資訊及通訊科技科"）
***科技與生活科
**藝術教育
***音樂科
***視覺藝術科
**體育科
*其他學習經驗
**德育及公民教育科
**感知肌能訓練科（校本調適為"感官綜合科"）
**溝通及社交訓練科
**生活/實用技能科（校本調適為"生活技能科"）
*非學科類
**全方位學習活動
**多元化活動（例如男女童軍、動感遊戲、創藝與美食製作、故事與閱讀、宗教小組等）

### 高中（KS4）
*核心科目
**中國語文科
**數學科
**公民與社會發展科
*選修科目
**科技教育
***健康管理與社會關懷科
***資訊及通訊科技科
***科技與生活科
**藝術教育
***音樂科
***視覺藝術科
**體育教育
***體育科
*其他學習經驗
**價值觀教育
**社會服務（賣旗、探訪老人院或日間長者活動中心）
**與工作有關的經驗（職前訓練、工作實習、校內嘅小食亭服務）
**藝術發展
***音樂發展（校本調適為"音樂科"）
***視覺藝術發展（校本調適為"視覺藝術科"）
**體育發展（校本調適為"體育科"）
**德育及公民教育
**全方位學習活動（社區生活學習）
**多元化活動（例如男女童軍、宗教小組等）
備註：雖然是一間基督教學校，但並不設有宗教教育科。

### 功能性學科（KS1-4）

* 定向行走訓練（包括輪椅學生）
* 低視能訓練（包括低視力與大腦性視障的訓練）
* 點字訓練、點字小組
* 非華語訓練、非華語小組

### 復康訓練

* 職業治療訓練
* 物理治療訓練
* 言語治療訓練

## 宿舍
設有三個男/女宿舍區域、浴室、電視區、活動區、護士室，並有空氣調節設備。

設有週末同假期宿位，由專業社工提供訓練同策劃活動。例如個人訓練、小組訓練、先導計劃訓練、區會晚會活動、宗教活動、戶外活動等。

## 出面網頁
*學校網頁
*特殊學校概覽 - 心光恩望學校
真鐸學校

**真鐸學校**（）從前係香港一間聽障特殊學校，位於九龍鑽石山斧山道171號。分中學部同小學部，附設宿舍，小學部喺2004年起轉型做一間主流小學，招收健聽學生，學校同時以三種教育模式運作：全日制「弱聽部」、「主流部」同「聽障學童支援部」。2018年中學弱聽部停辦之後，得返小學部，而且已經係主流小學，唔再係聽障學校。

## 學校設施
真鐸學校面積達10,000平方米，設有26個課室（全部有冷氣，附有電腦同投映機）、禮堂、標準多功能室內體育館、有蓋操場、平台操場、室外籃球場、科學研習園圃、環保資源中心、圖書館。

## 開設科目
*必修科：中國語文、英國語文、數學、通識教育、宗教、藝術發展、體育、語言訓練
*選修科：資訊及通訊科技、辦公室應用軟件、地理

## 出面網頁
*學校網頁
*特殊學校概覽 - 真鐸學校（中學部）
路德會啟聾學校

**路德會啟聾學校**（）係香港一間聽障特殊學校，位於新界葵涌興盛路89號。

## 學校設施
創意科技室、校史閣、中華文化教學資源室、創意探知室、發音訓練室、聽覺技師工作間、多媒體教學教室、家長資源中心、言語治療室、手語教學資源中心、英語教學室、小賣部、輔導服務學生活動中心、多類用途室支援中心。

## 開設科目
### 小學部
中國語文、英國語文、數學、常識、語言訓練、聖經、音樂、體育、視覺藝術、新聞、輔導。 

### 中學部
中國語文、英國語文、數學、通識教育、電腦、資訊及通訊科技、視覺藝術、語言訓練、聖經/生命教育、綜合科學、設計與科技、家政、音樂、體育、輔導。

## 出面網頁
*學校網頁
*特殊學校概覽- 路德會啟聾學校
香港紅十字會雅麗珊郡主學校

**香港紅十字會雅麗珊郡主學校**（）係香港特殊學校，服務肢體傷殘，喺九龍觀塘復康徑8-9號。

## 學校設施
班房廿四間，包流動班房。另有媒體語言實驗室、電腦輔助教學室、家政室、綜合科學實驗室、視覺藝術室、圖書館暨玩具圖書館、物理治療室、職業治療室、視覺及感覺統合治療室、言語治療室、護理室、社工室、禮堂暨校園電視台、生活技能訓練屋、環保魚池、有機耕種園地、多用途小廣場。

## 開設科目
### 小學
中國語文、英國語文、數學、常識、電腦、視覺藝術、普通話、音樂、體育、圖書課、生活技能。 

### 中學
中國語文、英國語文、數學、經濟、資訊及通訊科技/電腦、中國歷史、歷史、企業會計與財務概論、通識教育/生活與社會、綜合科學、生物、科技與生活、視覺藝術、普通話、音樂、體育、早操、工作學習經歷、健康管理及社會關懷科。
 
### 輔導
中文、英文、數學、常識、生活技能、科學、科技與生活、體育、早操、視覺藝術、音樂、資訊及通訊科技、通識教育、綜合訓練、說話、圖書課、工作學習經歷。

## 宿舍設備
宿舍共分3個家舍。宿位共98個，其中78個為7日宿位（全宿）。

## 出面網頁
*學校網頁
*特殊學校概覽 - 香港紅十字會雅麗珊郡主學校
梅雨

**梅雨**係指東亞嘅太平洋沿岸地區喺每年春季同夏季之間嘅鋒面雨，通常喺5月到6月出現，影響範圍北到日本中南部；南到華南地區。皆因嗰時江南地區啲梅會熟，所以叫梅雨；又因為嗰時係農曆五月，所以又叫「五月黃梅天」。
香港基督教服務處培愛學校

**香港基督教服務處培愛學校**（）係香港一間肢體傷殘特殊學校，位於新界屯門恆貴街6-8號。

## 學校設施
18間課室，綜合科學實驗室、科學實驗室、電腦室、電腦輔助學習室、音樂室、小組教學室、家政室、視覺藝術室、地理室、紡織及服裝室、物理治療室、言語治療室、職業治療室、日常生活訓練室、醫療室、感覺統合治療室、圖書館、資源室、社工室、會客室、多用途活動室、會議室、斜坡通道、升降機等。

## 開設科目
### 普通課程
中國語文、數學、英文、常識、普通話、 綜合科學、通識、中史、生物、經濟、電腦/資訊及通訊科技、視覺藝術、 音樂、體育、聖經。

### 智障及調適課程
中國語文、常識、數學、生活教育、實用英文、電腦/資訊及通訊科技、通識/生活技能、視覺藝術、音樂、體育、聖經。

## 宿舍設備
宿舍提供7日同5日宿生服務，宿舍設於校舍嘅一樓，共有十間睡房，提供60名宿額服務，舍內有2個康樂活動室、廚房同護理室。

## 出面網頁
*學校網頁
*特殊學校概覽 - 香港基督教服務處培愛學校
太陽雨

**太陽雨**係指又有太陽光又有落雨嘅天氣現象，通常發生喺朝早或者挨晚，近太陽嗰邊就無咩雲，但頭頂就有雨雲，所以先至同時有陽光同雨。
香港紅十字會瑪嘉烈戴麟趾學校

**香港紅十字會瑪嘉烈戴麟趾學校**（）係香港一間肢體傷殘特殊學校，位於九龍黃大仙牛池灣平定道東10號。

## 學校設施
課室10間，家政室、視覺藝術室、綜合科學實驗室、電腦室、音樂室、多媒體學習室、其他學習經歷資源室、職業治療室、物理治療室、言語治療室、護理室、社工室、教育心理服務室、生活自理室、感覺統合室、多感官室、圖書館、玩具資源室、家長資源室、教具資源室、多用途室、學生活動室、禮堂、有蓋操場、遊樂場、足球場。

## 開設科目
### 小學
#### 普通課程
中文、英文、數學、常識、電腦、視覺藝術、音樂、體育、公民教育、律動、遊戲治療、圖書課、引導式教育、輔導、體藝興趣。

#### 調適課程
中文、數學、常識、英語、電腦、視覺藝術、音樂、體育、公民教育、律動、遊戲治療、圖書課、引導式教育、輔導、體藝興趣。

### 初中
#### 普通課程
中文、英文、數學、綜合科學、綜合人文、科技與生活、電腦、視覺藝術、音樂、體育、公民教育、輔導、體藝興趣。

#### 調適課程
中文、數學、綜合科學、綜合人文、英語、科技與生活、電腦、視覺藝術、音樂、體育、公民教育、輔導、體藝興趣。

### 高中
#### 普通課程/中學文憑試課程
主修科：中文、英文、數學、通識
選修科：資訊及通訊科技、科技與生活、體育、健康管理與社會關懷、視覺藝術
其他：其他學習經歷、應用學習

#### 調適課程
中文、數學、通識、電腦、健康管理與社會關懷
其他：其他學習經歷、應用學習

## 出面網頁
*學校網頁
*特殊學校概覽 - 香港紅十字會瑪嘉烈戴麟趾學校
香港耀能協會羅怡基紀念學校

**香港耀能協會羅怡基紀念學校**（）係香港一間肢體傷殘特殊學校，位於新界葵涌葵合街22號。

## 學校設施
課室、輔導室、視覺藝術室、音樂室、綜合科學實驗室、電腦室、科技與生活室、多媒體學習中心、圖書館、多用途室、學生活動中心、禮堂、言語治療室、物理治療室、職業治療室、生活技能訓練室、社工室、護理室、升降機、加闊斜道。

## 開設科目
### 小學
中文、普通話、英文、數學、常識、日訓、電腦、體育、音樂、視藝。

### 中學
中文、普通話、英文、數學、生活與社會、通識、地理、中史、歷史、綜合科學、電腦、資訊及通訊科技、科技與生活、視藝、體育、音樂、企業、會計與財務概論、健康管理與社會關懷、應用學習。
## 出面網頁
*學校網頁
*特殊學校概覽 - 香港耀能協會羅怡基紀念學校
鋒面雨

**鋒面雨**係指各種鋒面通過一個地區後帶嚟嘅降雨。冷鋒、暖鋒、滯留鋒、囚錮鋒嘅鋒面雨型態都有啲分別，但通常都係降雨強度細、持續時間長、影響範圍大。
## 睇埋
*梅雨
香港紅十字會甘迺迪中心

**香港紅十字會甘迺迪中心**（）係香港一間肢體傷殘特殊學校，位於香港島大口環道15-17號。

## 學校設施
課室20間，校史室、無障礙學習教室、多感官跨媒體藝術教室、遠程教室、校園電視台、視覺藝術室、英語資源室、綜合科學實驗室、無障礙閱讀圖書館、資訊科技室、家政室、通識學習室、室內運動場、學生活動室、大腦皮層視覺區受損評估及訓練室、感覺統合治療區、多媒體學習中心、電腦室、護理室、社工室、職業治療室、物理治療室、水療室、言語治療室、輔助溝通工具評估及治療室、玩具圖書室、自然廊。

## 開設科目
### 小學
中國語文、英國語文、數學、常識、電腦認知、專題研習、普通話、音樂、視覺藝術、體育、體能訓練、社適。
 
### 初中（中一至中三）
中國語文、英國語文、數學、綜合科學、普通電腦科、綜合人文/通識、中國歷史、普通話、科技與生活、音樂、視覺藝術、體育。

### 高中（中四至中六）
中國語文、英國語文、數學、綜合人文/通識、電腦與資訊科技、中國歷史、經濟、企業及會計與財務概論、科技與生活、視覺藝術、體育、音樂、生涯規劃課。

## 宿舍設備
宿舍設有大宿房、自理生雙人宿房、宿生康樂室、護理室、隔離護養室、飯堂、洗滌室同戶外休憩花園等。

## 出面網頁
*學校網頁
*特殊學校概覽 - 香港紅十字會甘迺迪中心
香港耀能協會高福耀紀念學校

**香港耀能協會高福耀紀念學校**（）係香港特殊學校，服務肢體傷殘，喺新界沙田禾輋邨豐禾里二號。

## 學校設施
班房、治療室、電腦室、圖書館、音樂室、家政室、科學實驗室、英語閣、感覺統合治療室、護理室、家居技能訓練室、高福耀電視台（錄影室同控制室）、輔導室、學生活動室、窰室、家長資源室、會議室。

## 開設科目
中文、英文、數學、常識、通識、普通話、視覺藝術、音樂、體育、生活技能、工作經驗、資訊及通訊科技、家政、地理、歷史與文化、綜合科學、科技與生活、健康管理與社會關懷、應用學習、廣泛閱讀、多元智能。

## 出面網頁
*學校網頁
*特殊學校概覽 - 香港耀能協會高福耀紀念學校
香港耀能協會賽馬會田綺玲學校

**香港耀能協會賽馬會田綺玲學校**（）係香港一間肢體傷殘特殊學校，位於新界大埔富忠里1號。

## 學校設施
課室、輔導室、視覺藝術室、音樂室、綜合科學實驗室、電腦室、科技與生活室、多媒體學習中心、圖書館、多用途室、學生活動中心、禮堂、言語治療室、復康運動室、職能學習室、社工室、護理室、智能家居、感知花園、攀石牆、動感樂園、自動門、升降機、輪椅斜道。

## 開設科目
### 小學
中文、英文、數學、普通話、常識、電腦、音樂、視覺藝術、體育。

### 初中
中文、英文、數學、普通話、通識、基本商業、綜合科學、科技與生活、中國歷史、電腦、音樂、視覺藝術、體育。

### 高中
核心科目：中文、英文、數學、通識。
選修科目：健康管理與社會關懷、企業會計與財務概論、資訊及通訊科技、視覺藝術、音樂、應用學習。

## 出面網頁
*學校網頁
*特殊學校概覽 - 香港耀能協會賽馬會田綺玲學校
匡智獅子會晨崗學校

**匡智獅子會晨崗學校**（）係香港一間輕度智障特殊學校，位於香港島跑馬地藍塘道159號。

## 學校設施
課室、家政室、電腦室、音樂室、言語治療室、陶藝室、設計與科技室、護理室、圖書室、自閉症兒童輔導教學室、多用途室、獨立生活技能室等，還有操場、禮堂、小賣亭、攀石牆、遊樂設施。

## 開設科目
### 基礎教育
核心科：語文、數學、常識、通識教育/獨立生活
選修科：獨立生活技能、思維訓練、實用英語、資訊科技、體育、音樂、視覺藝術、家政、設計與科技、感知、德育及公民教育。

### 高中課程
核心科：語文、數學、公民與社會發展
選修科：科技與生活、設計與應用科技、資訊及通訊科技、音樂、視覺藝術、體育、其他學習經歷。

## 出面網頁
*學校網頁
*特殊學校概覽 - 匡智獅子會晨崗學校
匡智翠林晨崗學校

**匡智翠林晨崗學校**（）係香港一間輕度智障特殊學校，位於新界將軍澳翠林邨，前身係**油塘晨崗學校**，喺1973年創校，為6歲至18歲輕度智障兒童提供教育服務。

## 學校設施
課室、禮堂、圖書館、輔導室、自閉症資源教學室、個別學習工作間、毅進工場（職場工作）、卓閱角（故事室）、悠閑天地（社交遊戲區）、兒童遊樂場、感統徑、電腦室、音樂室、視覺藝術室、家政室、設計與科技室、社工室、言語治療室、職業治療室、多用途室、會議室、怡情軒（家長工作間）。

## 開設科目
公民教育、中國語文、常識、數學、感知肌能、音樂、視覺藝術、體育、家政、資訊科技、設計與科技、獨立生活技能、成長教育、生活英語、興趣小組。喺高中階段，設有三個核心科目同六個選修科。此外，學校提供自閉症輔導教學同多元化嘅小組學習計劃，以照顧唔同學生嘅學習需要。

## 參考資料

### 其他參考
# 行政長官卓越教學獎「個別學習計劃」獲亞洲電視「通識小學堂」訪問. Youtube. [24-2-2012]
# 香港電台到訪本校錄製特備節目:卓越教室(港台電視31)(一小時版本節目). 香港電台. [25-8-2014]

## 出面網頁
*學校網頁
*特殊學校概覽 - 匡智翠林晨崗學校
路德會救主學校

**路德會救主學校**（）係香港一間最初响1968年由香港路德會開辦嘅私立傳統小學，之後辦學團體响1973年開始將學校型轉為一間政府津貼輕度弱智特殊學校。校址位於九龍深水埗大埔道288號。

現時嘅路德會救主學校前身係一間學校名稱完全相同嘅私立傳統小學。最初响1968啟辦嘅路德會救主學校，本來係一間私立傳统小學，校監係姜紹望牧師；據聞創校教職員部份係由同年停辦嘅路德會協同小學過渡過去，當中嘅劉惠珍、李曼華、左身秀同陳堯章老師都係非常愛鍚學生嘅好老師。但當响1968年入學嘅首屆小一同學响1974年小六畢業後，辦學團體响校址、校舍、校名同校徽完全保留不變情況下，將路德會救主學校由一所私立傳統小學轉型為一間輕度弱智特殊學校，形成同一間學校，包含咗两段不同嘅教育方向同歷史。

路德會救主學校轉型後至今已經超過50年，幫助咗好多需要接受特殊教育嘅學童學以致用，融入社會。可能為咗區分兩段不同嘅教育方向同模式，現時嘅路德會救主學校學校網頁嘅校史簡介只係以1973年作為學校創立年份，並冇提及學校前期1968至1974年嗰一段私立傳統小學教育校史。

## 學校設施
課室、音樂室、視覺藝術室、科技與教育室、科技與生活（家政）室、電腦室、自閉輔導室、言語治療室及、多用途室、宗教室、圖書館、社工室、醫療室、教師資源室和一間由學生參與部份時段運作嘅「育苗小商店」。

## 開設科目
### 基礎課程（小一至中三）
主要學科：語文、數學、常識 
體藝科目：音樂、視覺藝術、體育 
科技教育：電腦、科技與教育、科技與生活 
人文學科：宗教、生活教育、德育教育 
語言教育：普通話、實用英語 
輔導與治療：自閉輔導、言語治療。

### 高中課程（中四至中六）
核心課程：語文、數學、公民、社會發展、普通話、實用英語、宗教、電腦    
選修科：資訊及通訊科技、科技與生活、倫理與宗教、體育、音樂、視覺藝術  
其他學習經歷：德育教育、多元智能訓練、職業訓練、體藝經驗、社會服務 
輔導與治療：自閉輔導、生涯規劃輔導、言語治療。

## 出面網頁
*學校網頁
*特殊學校概覽 - 匡智翠林晨崗學校
三水同鄉會劉本章學校

**三水同鄉會劉本章學校**（）係香港一間輕度智障特殊學校，位於新界葵涌葵盛西邨第10座側。

## 學校設施
課室、禮堂、電腦室、資訊科技學習中心、綜合活動室、家政室、設計與科技室、生活技能室、感覺統合室、視覺藝術室、音樂室、言語治療室、陶藝室、自閉症輔導室、社工室、醫療室、圖書館、教材製作室、教學資源室、多媒體播放區、自然館、健身室、家長資源中心。

## 開設科目
語文、實用英文、實用普通話、數學、常識、感知、生活技能、電腦、音樂、視覺藝術、體育、健體、德育及公民教育、設計與科技、科技與生活、圖書課、工作訓練、公民與社會發展、成長教育、資訊及通訊科技。

## 出面網頁
*學校網頁
*特殊學校概覽 - 三水同鄉會劉本章學校
才俊學校

**才俊學校**（）係香港一間輕度智障特殊學校，位於新界沙田大圍顯泰街2號。

## 學校設施
語文、感統運動室、資源教學室、言語治療室、圖書館、科技與生活室、體育室、科技教育工場、電腦室、電腦輔導室、視覺藝術室、音樂室、多用途綜合活動室、學生活動中心、社工室、醫療室、會議室、會客室、雨天操場、籃球場、家長教師會小賣部。

## 開設科目
### 小學至初中基礎課程
中國語文、數學、常識、普通話、英文、音樂、體育、視覺藝術、電腦、德育、生活教育、綜合體能訓練、才藝發展，初中開設有科技與生活、科技教育。 

### 高中課程（中四至中六）
核心科目：中國語文、數學、公民與社會發展
選修科：資訊及通訊科技、科技與生活、體育、音樂及視覺藝術
其他學習經歷：德育、職業訓練、體藝經歷、英文、普通話、電腦、生涯規劃輔導、工作體驗、社會服務。

## 出面網頁
*學校網頁
*特殊學校概覽 - 才俊學校
中華基督教會基順學校

**中華基督教會基順學校**（）係香港一間輕度智障特殊學校，位於九龍觀塘順利邨。

## 學校設施
教學資源室、社工室、玩具室、圖書館、言語治療室、科技與生活室、醫療室、電腦室、多媒體學習室（STEAM Room）、視覺藝術室、設計與科技、起居訓練室、零售訓練室、虛擬實境室、基順匯 — iCafé。

## 開設科目
感知肌能訓練、語文、普通話、英文、數學、資訊及通訊科技、常識、聖經、健教、視藝、音樂、體育、獨立生活技能。

中學班專有科目：科技與生活、陶藝、電腦、設計與科技。

高中課程：核心課程（語文、數學及公民與社會發展）同選修課程（職前體驗、應用學習、生活技能科）。

小一設有導適課程：由暑期開始提供免費課程，幫助幼稚園學生順利過渡小一生活。另外設有躍進班、啟能及拔尖小組，為唔同學習能力嘅兒童，提供適切嘅課程。

## 出面網頁
*學校網頁
*特殊學校概覽 - 中華基督教會基順學校

類:中華基督教會中學
類:中華基督教會小學
中華基督教會望覺堂啟愛學校

**中華基督教會望覺堂啟愛學校**（）係香港一間輕度智障特殊學校，位於九龍深旺道110號。

## 學校設施
課室10間，音樂室、設計與科技室、家政室、電腦室、資源教學室、社工室、護理室、言語治療室、圖書館、操場、禮堂。

## 開設科目
語文、數學、常識、感知肌能訓練、視藝、音樂、聖經、體育、設計與科技、家政、自理、德育、電腦、普通話、實用英語、輔導課、多元智能課、自閉症輔導、公民與社會發展。

高中選修科目：體育、企業、會計與財務概論、資訊及通訊科技、設計與應用科技、視覺藝術。

## 出面網頁
*學校網頁
*特殊學校概覽 - 中華基督教會望覺堂啟愛學校
沙田公立學校

**沙田公立學校**（）係香港一間輕度智障特殊學校，位於新界沙田大圍積輝街15號。

## 學校設施
課室、電腦室、音樂室、科技與生活室、言語治療室、學生活動中心、圖書室、輔導室、社工室、會議室、家長資源室、護理室、兒童遊樂場、有蓋操場、籃球場。

## 開設科目
### 小學
中國語文、普通話、實用英語、常識、數學、科學、體育、音樂、視覺藝術、電腦應用訓練、自閉症兒童輔導服務、言語及語言訓練、感知肌能訓練、自理能力訓練、自我管理訓練。 

### 中學
中國語文、普通話、實用英語、常識、公民與社會發展、數學、科學、體育、音樂、視覺藝術、電腦應用訓練、資訊及通訊科技、科技與生活、自閉症兒童輔導服務、言語及語言訓練。

## 出面網頁
*學校網頁
*特殊學校概覽 - 沙田公立學校
道慈佛社楊日霖紀念學校

**道慈佛社楊日霖紀念學校**（）係香港一間輕度智障特殊學校，位於新界元朗天水圍天柏路6號。

## 學校設施
課室15間，輔導教學室、設計與應用科技室、家政及多用途特別室、視覺藝術室、音樂室、圖書室、電腦室、會議室、資源教學室、健身室、音樂小天地、畢業生視藝職訓創作室、言語治療室、閱讀天地，另有社工室、醫療室、籃球場、禮堂、感覺統合室、雨天操場。

## 開設科目
中國語文、實用英語、數學、德育及公民教育、個人、社會及人文教育、音樂、體育、視覺藝術、電腦、科技與生活、設計與科技、普通話、公民與社會發展、資訊及通訊科技、多元智能、資源教學、個別學習計劃、言語治療、圖書課、人文、全人發展課、科學、生涯規劃課。

## 歷任校長
* 蘇振邦（1982年-2000年）
* 陳強佳（2001年-2018年）
* 鄭裔威（2018年-）

## 出面網頁
*學校網頁
*特殊學校概覽 - 道慈佛社楊日霖紀念學校
匡智屯門晨崗學校

**匡智屯門晨崗學校**（）係香港一間輕度智障特殊學校，位於屯門育青里2號。它位於港深合作都會區（下稱北部都會區）的最南部，地理位置距離蝴蝶灣海濱公園約1600米、康樂體育中心約800米、展亮技能發展中心約1200米。

## 學校設施
包括課室11間，設計與科技室、視覺藝術室、家政室、音樂室、電腦輔助學習室、學生活動中心、圖書館、會議室、小組教學室、資源室、校園電視台、言語治療室、社工室、醫療室、雨天操場、禮堂、花園、籃球場、歡樂田園。

## 開設科目
語文、常識（小學）、社會教育（初中）、公民教育（高中）、科學（初中）、數學、資訊及通訊科技（高中）、音樂、體育、視覺藝術（小學、初中及高中選修科）、電腦認知（小學）、普通電腦（初中）、家政科（初中）、科技與生活（高中選修科）、綜合科技（初中）、自理科（小學）、普通話科（高小及初中）、實用英語科、圖書科（小學）、工作訓練科（高中）、其他學習經歷（高中）、德育科、班級經營、興趣科。

## 出面網頁
*學校網頁
*特殊學校概覽 - 匡智屯門晨崗學校
救世軍石湖學校

**救世軍石湖學校**（）係香港一間輕度智障特殊學校，位於新界上水馬會道第8區。

## 學校設施
課室、會議室、會客室、社工室、禮堂、圖書館、視覺藝術室、音樂室、家長資源室、社工輔導室、醫療室、資源輔導室、輔導室、言語治療室及觀察室、電腦室、多媒體學習室及預備室、科技與生活室、設計與應用科技室、露天茶座、小賣部、保安室、籃球場、露天休憩場地、運動場、種植園。

## 開設科目
中國語文、英國語文、普通話、數學、常識、成長及公民教育、聖經、獨立生活、公民與社會發展、工作經驗、設計與科技、科技與生活、設計與應用科技、電腦、資訊及通訊科技、體育、音樂、視覺藝術、學藝活動。

## 出面網頁
*學校網頁
*特殊學校概覽 - 救世軍石湖學校
保良局陳麗玲（百周年）學校

**保良局陳麗玲（百周年）學校**（）係香港一間中度智障特殊學校，位於九龍土瓜灣浙江街15號。

## 學校設施
課室12間，禮堂、陶藝室、音樂兼舞蹈室、體育室、小賣部、科技與生活室、設計與科技室、言語治療室、輔導室、護理室、課程室、多媒體電腦室、電腦室、感官肌能室、玩具圖書室、家長資源室、多用途室等，小花園、戶外籃球場。

## 開設科目
### 小學
語文、常識、數學、自理、成長課、資訊科技、感知肌能、音樂、體育、視覺藝術。 

### 初中
語文、常識、數學、自理、成長課、資訊科技、音樂、體育、視覺藝術、陶藝、社交及生活技能訓練、設計與科技、科技與生活、實用技能。

### 高中
公民與社會、語文、數學三個核心科目、四個選修科目（科技與生活、視覺藝術、設計與應用科技通資訊及通訊科技）同其他學習經歷組成。

## 出面網頁
*學校網頁
*特殊學校概覽 - 保良局陳麗玲（百周年）學校

類:保良局學校
保良局余李慕芬紀念學校

**保良局余李慕芬紀念學校**（）係香港一間中度智障特殊學校，位於香港島北角和富道19號。

## 學校設施
課室14間，圖書館、言語治療室、音樂室、輔導教學室、科技與生活室、多感官綜合訓練室、電腦室、視覺藝術室、設計與應用科技室、感知肌能室外訓練場、感知肌能訓練廊、人工攀石牆、遊戲室、籃球場、禮堂、衞生室、教員室、多媒體教材製作室、家長室。

## 開設科目
基礎教育：綜合（內容統整咗語文、數學同常識）、自理、感知、音樂、體育、視覺藝術、科技與生活、設計與科技、電腦。

高中核心科目：中國語文、數學、通識教育/獨立生活。

高中選修科目：科技與生活、設計與應用科技、體育、音樂。

其他學習經歷：德育及公民教育、社會服務、藝術發展、體育發展。

## 出面網頁
*學校網頁
*特殊學校概覽 - 保良局余李慕芬紀念學校

類:保良局學校
匡智松嶺學校

**匡智松嶺學校**（）係香港一間中度智障特殊學校，位於新界大埔南坑大埔市地段第34號。

## 學校設施
課室、家政室、設計與工藝室、美勞室、音樂室、健康資源中心、多用途場地、電腦室、電腦輔導教學室、資源室、學生圖書館、玩具圖書館、多重感官室、輔導室、言語治療室、醫療室、會議室、會客室、家長資源中心、社工室、學生活動室、有蓋操場、遊樂場、籃球場、小賣部、攀石牆、禮堂。

## 開設科目
### 小學
語文、數學、常識、自理、感知、視覺藝術、音樂、體育、電腦輔導教學、班主任課。

### 初中
語文、數學、常識、自理、科技與生活、實用技能、視覺藝術、體育、音樂、電腦輔導教學、班主任課。 

### 高中
通識教育/獨立生活、語文、數學；選修科：資訊及通訊科技、科技與生活、其他學習經歷。

## 出面網頁
*學校網頁
*特殊學校概覽 - 匡智松嶺學校
明愛樂群學校

**明愛樂群學校**（）係香港一間中度智障特殊學校，位於新界沙田穗禾路31號。

## 學校設施
課室、言語治療室、輔導室、圖書館、電腦室、遊戲室、多感官室、音樂室、視覺藝術室、家政室、多用途室、學校禮堂、操場、會議室、教員室、會客室、校務處、休息室、停車場、苗圃。

## 開設科目
課程有七個領域，包括：實用語文、實用數學、生活常識、獨立生活、社區生活、職業教育、娛樂休閒。基礎課程（小一至中三）以呢七個領域劃分。高中課程（中四至中六）就分為核心科目、選修科目同其他學習經歷；核心科目有中國語文、數學、通識教育/獨立生活，選修科目有體育、科技與生活、視覺藝術；其他學習經歷有音樂、職業教育、綜合藝術。此外全校各級都設有德育及公民教育/閱讀及興趣小組。

## 出面網頁
*學校網頁
*特殊學校概覽 - 明愛樂群學校
龍洞路 (廣州從化)

**龍洞路**（）係中國廣東廣州嘅馬路，喺從化太平場，西邊從豐盈路開始，一直向東到龍華路。成條路似個「厂」字噉。

## 敘述
全長830m，闊12米，雙向2車道。

## 經過嘅道路
條路從西到東排，**加粗**嘅字係主幹道：
*豐盈路
*龍華路

類:廣州道路
類:從化
類:從化經濟技術開發區
迎福路

**迎福路**可以係：
;廣東
*迎福路 (廣州)：喺廣州天河區。
*迎福路 (中山)：喺中山東升鎮。
*迎福路 (深圳)：喺深圳寶安區。
*迎福路 (佛山)：喺佛山南海區。
;天津
*迎福路 (天津)：喺天津濱海新區。
將軍澳培智學校

**將軍澳培智學校**（）係香港一間中度智障特殊學校，位於新界將軍澳陶樂路九號。

## 學校設施
課室、電腦室、圖書館、音樂室、視藝室、家政室、設計與科技工場、醫療室、言語治療室、職業治療室、自閉輔導室、健身室、便利店情境、茶餐廳情境、學生活動中心、露天籃球場、兒童遊樂設施、虛擬實境（VR）體驗室、全天候室內運動場館。

## 開設科目

### 初小
中國語文、數學、人文、科學、英文、自理、感知、圖書、電腦、音樂、體育、視覺藝術、德育及公民教育。

### 高小
中國語文、數學、人文、科學、英文、自理、感知、圖書、電腦、音樂、體育、視覺藝術、德育及公民教育。

### 初中
中國語文、數學、常識、英文、音樂、體育、圖書、實用學習、設計與科技、科技與生活、電腦、視覺藝術、德育及公民教育。

### 高中
中國語文、數學、英文、公民與社會發展、圖書、電腦、音樂、體育、視覺藝術、實用學習、獨立生活技能、德育及公民教育。

選修科目：體育、設計與應用科技、科技與生活。

特別訓練：言語治療、職業治療、自閉症輔導、生涯規劃教育、音樂輔導、非華語支援、體重控制訓練等。

## 出面網頁
*學校網頁
*特殊學校概覽 - 將軍澳培智學校
基督教中國佈道會聖道學校

（）係香港一間中度智障特殊學校，位於九龍油塘鯉魚門道60號。

## 學校設施
課室、圖書館、禮堂、多媒體教室、電腦室、學生活動室、實用技能室、言語治療室、自閉症輔導室、音樂室、家政室、視覺藝術室、設計與科技室、庶務學習室、感覺統合室、感知肌能室、醫療室、籃球場、兒童遊樂場、健康生活會所。

## 開設科目
### 初小
語文、數學、常識、感知、自理、視覺藝術、體育、音樂、聖經、圖書、興趣活動、電腦。

### 高小
語文、數學、常識、感知、自理、視覺藝術、體育、音樂、聖經、圖書、興趣活動、實用技能、電腦。

### 初中
語文、數學、常識、視覺藝術、體育、音樂、聖經、圖書、興趣活動、實用技能、電腦、家政、設計與科技。

### 高中
核心科目：語文、數學、通識。
選修科目：音樂、體育、視覺藝術、資訊與通訊科技、科技與生活。
其他學習經歷：倫理與宗教、興趣活動、社區服務。

## 出面網頁
*學校網頁
*特殊學校概覽 - 基督教中國佈道會聖道學校
香港四邑商工總會陳南昌紀念學校

**香港四邑商工總會陳南昌紀念學校**（）係香港一間中度智障特殊學校，位於新界葵涌榮芳路22號。

## 學校設施
課室、特別室、言語治療室、醫療室、遊戲治療室、多媒體學習室、學生活動中心、多用途室、輔導室、圖書室、禮堂。

## 開設科目
中文、英文、數學、常識、電腦、音樂、體育、視覺藝術、設計與科技、家政科。

高中課程：語文、數學同通識三個核心科目，並設有體育、音樂、視覺藝術、生活與科技、資訊科技、設計科技等選修科。

## 出面網頁
*學校網頁
*特殊學校概覽 - 香港四邑商工總會陳南昌紀念學校
廣州市幼兒師範學校

係中國廣東廣州嘅中專師範學校，1912年成立，位置喺天河區林和東路沾益直街121號（廣州東站東南邊嘅建國酒店後邊）。

佢亦係廣州嘅女子中專，每年中考錄取學生時凈限女仔入讀。

## 校服色

;短袖
*衫：，有領有紐扣。領純，正面有4個等腰銳角三角形、3個圓形同埋2個由好多條直線組成嘅大等腰銳角三角形、1個大寫嘅空心「W」字，但呢堆花紋都係統一；背面純。兩袖但喺右袖有3個等腰銳角三角形、2個圓形同埋1個由好多條直線組成嘅細等腰銳角三角形。左右唔對稱。
*褲：純。
;長袖
*衫：相間。領帶線。正反兩面都係上下，分界線樣似鈍角V字，喺水平線中間位。兩袖上半部分，下半部分相間成梅花間竹結構，關節位有中等厚度嘅線隔開咗。
*褲：純。
;禮儀服（長短袖都一樣）
*衫：純。左右對稱，冇領冇紐扣。
*褲：純

## 史

1911年，美國傳教士碧盧夫人（LaVonne Lear Bigelow）同佢啲老友一齊到廣州搞同孲𤘅子、細路有關嘅啟蒙教育。初期喺西關長老會禮堂（今日係荔灣區泮塘嘅逢源堂）入面開搞，到第二年開搞幼兒師範班。1916年9月改名做**私立協和女子學校**重開咗小學師範科。1922年因為西村嘅美華崗起咗間校舍。直到1935年，由於國民教育部話唔畀有私人機構嘅學校而改名做**私立協和女子中學**。雖然校名改咗，但重開咗高中普通科重開埋幼兒師範班。雖然1956年，幼兒師範學校正式脫離協和而獨立，但1966年併咗入廣州市第一師範學校（今日嘅廣州市協和中學）足足12年，期間喺1973年搞出間廣州市第二師範學校（今日嘅陳嘉庚紀念中學）嘅幼師班。隨後幼兒師範學校喺1978年再次脫離協和而獨立辦學。

## 註

## 出面網頁
* 

類:廣州中專
類:天河區
賽馬會匡智學校

（）係香港一間中度智障特殊學校，位於香港島灣仔活道29號。

## 學校設施
課室、電腦室、電腦輔助學習室、音樂室、家政室、視覺藝術室及窰房、設計與科技室、學生輔導室、言語治療室、教學資源室、學生活動室、多用途室、圖書館、玩具圖書館、醫療室、社工室、籃球場。

## 開設科目
### 小學
語文、常識、數學、溝通、生活技能、感肌、音樂、體育、視覺藝術、電腦、圖書課。

### 初中
語文、常識、數學、溝通、獨立生活技能、音樂、體育、視覺藝術、電腦、家政、設計與科技、圖書課。

### 高中
語文、通識教育、數學、科技與生活、視覺藝術、體育、資訊及通訊科技、其他學習經歷之體育發展、藝術發展、與工作有關經驗、德育及公民教育及服務。

## 出面網頁
*學校網頁
*特殊學校概覽 - 賽馬會匡智學校
匡智元朗晨曦學校

（）係香港一間中度智障特殊學校，位於新界元朗錦繡花園荔枝北路133號。

## 學校設施
課室、視藝室、音樂室、家政室、設計與科技室、電腦室、自閉症資源結構化教室、圖書館、言語治療室、醫療室、雨天操場、禮堂、學生活動室、會議室、家長資源室、空中花園、籃球場等、感覺統合治療室。

## 開設科目
### 小學
常識、語文、數學、自理、感知、音樂、體育、視覺藝術、生活常規、資訊與通訊科技、圖書。 

### 初中
常識、語文、數學、音樂、體育、視覺藝術、生活常規、資訊與通訊科技、圖書、獨立生活技能、科技與生活、設計與科技。

### 高中
核心科目- 通識、語文（圖書）、數學
選修科目- 設計與科技、視覺藝術、資訊與通訊科技、音樂、體育
其他學習經歷- 獨立生活技能、藝術發展、體育發展

### 支援教學
支援性教學計劃（包括學科上嘅拔尖或保底、肌能訓練、行動訓練、自己返屋企訓練、社交訓練、自理訓練等）、自閉症資源教學、言語治療、校護健體訓練、感統訓練、才藝發展。

## 出面網頁
*學校網頁
*特殊學校概覽 - 匡智元朗晨曦學校
馮延巳

**馮延巳**（；），字**中正**（），廣陵人（而家江蘇揚州），係五代十國時南唐嘅詞人、官員。

## 生平
馮延巳嘅老豆馮令額入仕唐烈祖，做到歙州監鐵院判官。馮延巳自細文藝嘅名聲幾高，大個後因爲佢嘅名聲而烈祖畀佢做秘書郎，就噉起家，後來做書記。佢擅用權術打擊人，最後攀爬到無人能及嘅地位。馮延巳亦恃住佢自身嘅才藝，睇唔起其他人，孫忌曾經當面鬧佢。常夢錫話過畀皇帝聽，馮延巳係小人，唔留得喺身邊，原本烈祖準備趕佢走，但嗰陣時就駕崩咗，輪到唐元宗繼位，因爲噉佢保住咗地位。

之後佢歷任過諫議大夫翰林學士、戶部侍郎、翰林學士承旨、中書侍郎、同平章事、集賢殿大學士、太子少傅、撫州節度使，然後因爲屋企啲書離任一段時間，復官後做冠軍大將軍、太弟太保，領潞州節度使，然後係左僕射同平章事。之後馮延巳好驕傲，話自己嘅才能經營天下都濕濕碎，於是唐元宗任用佢做宰相，不過馮延巳當初靠嘅係文藝嘅能力昇進，其實無乜其他才能，所以啲嘢管唔好，只能靠講大話冚過去，話烈祖啲是非，然後話元宗噉先至叻噉樣。

因爲南唐過度擴張，好似湖南朗州呢啲地方就反叛，令南唐疲於應付。對於湖南嘅反叛，原本皇帝嘅諗法係安撫佢哋，但馮延巳想爭功，係都要出兵打佢哋，結果搞到一鑊泡。因爲噉，朝野對馮延巳意見好大，但唐元宗親信佢。直到後周打南唐，令南唐無咗大忽江北領土，噉先至罷免馮延巳。罷免後，馮延巳仲做太子少傅，然後因爲病改任太子太保。死後佢獲得諡號**忠肅**（）。

馮延巳有細佬馮延魯，亦係有名文人，同佢阿哥一樣係結黨營私、阿諛奉承嘅人，所以佢同佢阿哥入列爲「南唐五鬼」，即係南唐嘅五大奸臣。

## 文學
雖然馮延巳嘅政治名聲評價好臭，但佢嘅文學成就幾高。佢係南唐中主嘅老師，詞風清麗，善於寫離愁別緒，佢嘅詞作係五代詞人中流傳最多嘅，啲人評佢有元和詞人嘅氣格。啲人認爲佢開創咗「以景寫情」嘅手法，對李煜影響好大。喺之前有花間詞風，專寫埋曬啲花柳風情，側重寫女人嘅服飾容顏，或者具體情事，到馮延巳呢度，呢啲咁具體嘅嘢唔講，而係着力講心境，講意緒，具體咩事由讀者想象。

馮延巳雖然政治上冇作爲，但佢身處嘅時代，南唐畀後周、宋朝威脅，佢自身亦喺官場惡鬥中屢受貶斥，所以內心會有種憂患意識。佢嘅心境係由佢嘅環境遭遇同思想性格造成嘅，所以佢詞中所描嘅心境可以畀讀者好大嘅想象空間，比前代嘅花間詞有內涵好多，所以佢開啓咗南唐詞風，乃至打開咗宋詞嘅一代風氣。而家佢有《陽春集》傳世。

喺文學上有則趣事。南唐中主曾經對佢講：「吹皺一池春水，干卿何事?」，佢就答話：「未如陛下小樓吹徹玉笙寒。」呢度引用嘅分別係馮延巳同李璟嘅詞作名句。

## 作品舉例

## 註

## 攷

## 參攷資料
*

類:南唐人
類:江蘇人
類:中國古代詩人
延巳
知母

**知母**（）可以係：
*知母 (植物)，龍舌蘭科植物
*知母 (聲母)，中古漢語聲母之一
來母

**來母**（；中古漢語拼音：**l**ai）係中古漢語聲母，屬舌音，傳統上叫半舌音，係次濁聲母。呢個聲母可以接四個等嘅韻母，但二等韻好少，三等無重紐。下面係佢嘅例字。

## 擬音
因爲大多數嘅漢語，來母大多發/l/，域外方音中又無邊音同閃音、顫音嘅對立，梵漢對音中，來母可以對l或者r，所以所以學界一致同意將佢擬音爲/l/。

## 上古來源
來母嘅來源比較雜，普遍認爲係來自上古音中顫音r嘅變化。喺複輔音拆分時，一啲字會產生來母路線，比如聲符「各」，佢嘅上古音擬音係klaːɡ，用「各」做聲符嘅字，有啲係走見母路線，如各、格、閣、骼等字，就係拆自上古複聲母嘅k，喺現代粵音都係讀g；另一條路線係來母綫，如路、洛、落、露，佢哋係來自上古音嘅r或l，喺現代粵音都係讀l。亦由於上古複輔音嘅拆分路線唔同，部分喺中古音係見、匣母嘅字，喺現代粵語係來母音，如檻、艦，因爲聲母「監」嘅上古音係kraːm，呢兩隻字嘅上古音係ɡraːmʔ，現代粵音走嘅就係複輔音中r嘅路線。

正因爲部分來母來自上古音嘅顫音，所以到中古，來母嘅二等字好少，而三等無重紐（亦即無B類重紐）。噉係因爲，二、三等嘅介音帶r，佢哋好多都轉化成來母本身。

## 喺粵語嘅演變
來母喺粵語維持古音，對應嘅粵拼係l；有極個別字如粒，轉爲n；又有個特例係隸字，佢塞化咗，由l轉d。對聲調嘅影響係，來母字派入陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅l聲母來源自中古音嘅來母，有個別來自上古音嘅來母綫，係上古痕跡。

## 喺吳語嘅演變
吳語同粵語一樣，繼續存古，對應嘅吳拼係l。

## 喺普通話嘅演變
普通話同粵語一樣，繼續存古，對應嘅普拼係l。有少量嘅來母字，如弄、輦，讀成n。

## 喺日文嘅演變
喺日文，來母字一律讀ら行（）。日文嘅固有詞唔會用ら行打頭，只有漢語詞、外來詞、擬聲詞會用ら行打頭。

## 喺韓文嘅演變
喺韓文，來母同粵語一樣，繼續存古讀ㄹ，根據口音唔同，有讀。喺南韓標準音，來母打頭時唔會穩定，當佢係一、二等字時，會變鼻音ㄴ（），如冷嘅字音係랭，打頭時讀냉；三、四等字，會甩來母，變零聲母ㅇ，如李嘅字音讀리，打頭時讀이。

## 喺越南文嘅演變
喺越南文嘅標準漢越音，來母同粵語一樣，繼續存古讀l（），喺古漢越語部分，來母讀r，根據口音，會有。

類:中古漢語
Gibson

**Gibson**（**吉普森**）係美國樂器品牌，佢哋做嘅木結他同電結他係最重要嘅結他品牌之一。除咗結他之外，結他配件同低音結他都有做。
北角邨

**北角邨**（**North Point Estate**），係香港一個拆咗嘅公共屋邨（屋建會廉租屋邨），喺香港島東區北角海邊，近住北角碼頭同巴士總站，1957年入伙，2003年清拆，之後賣咗畀新鴻基地產起豪宅海璇。
北角村

**北角村**（**Pak Kok Village**）係香港南丫島北部一條村，分做**北角舊村**同**北角新村**，出入靠北角村碼頭，搭渡輪去榕樹灣或者香港仔。
Ibanez

****（，**依賓尼茲**）係日本星野樂器旗下一個牌子，生產一系列結他產品。佢主要生產電結他、木結他、低音結他、音箱同配件。
迎福路 (佛山)

**迎福路**（）係中國廣東佛山嘅東西走向道路，喺南海區丹灶鎮，西邊從隆祥路開始，一直去到東邊嘅冇名道路。

佢亦係南海國家生態工業示範園嘅道路之一。

## 敘述
全長187m，闊11米，雙向2車道。

## 經過嘅道路
*隆祥路
**冇名道路*

類:佛山道路
類:南海區
迎福路 (深圳)

**迎福路**（）係中國廣東深圳嘅東西走向道路，喺寶安區，西邊從集美路開始，一直去到東邊嘅長春中路。

## 敘述
全長230m，闊12米，雙向2車道。

## 經過嘅道路
***[[集美路 (深圳)|集美路]]**
*長春中路

類:深圳道路
類:寶安區
柯木塱路

**柯木塱路**（）係中國廣東廣州嘅兩條道路，喺天河區柯木塱，一條西北-東南走向，重有條係好多彎。

## 敘述
*柯木塱西路：全長1.6km，闊10米，雙向2車道。
*柯木塱南路：全長1.2km，闊20米，雙向4車道。

## 柯木塱路嘅兩條道路，起點到終點
*柯木塱西路：從華美路開始，一直去到廣汕一路嘅新村大街口。
*柯木塱南路：從廣汕二路開始，一直去到火爐山東邊隔籬。

## 經過嘅道路
條路從西北到東南排，**加粗**嘅字係主幹道：
;柯木塱西路
*華美路
****'
;柯木塱南路
****'
*火爐山北路

類:廣州道路
類:天河區
玉中路

**玉中路**可以係：
*玉中路 (廣州)：喺廣東廣州黃埔區。
*玉中路 (汕頭)：喺廣東汕頭金平區。
玉中路 (廣州)

**玉中路**（）係中國廣東廣州嘅東西走向道路，喺黃埔區蘿崗，西邊從香雪八路開始，一直去到東邊嘅開蘿大道。

## 敘述
全長480m，闊19米，雙向4車道。

## 史
初期廣州冇呢條馬路。2004年，由於廣州蘿崗區搞開發兼搞路網，喺起緊玉喦中學嗰陣整咗條馬路出嚟。初期嗌**篤學一橫路**。直到2014年，廣州市地名辦為咗解決廣州地區太多路名有重名問題而按佢附近間校名改名做**玉中路**。

## 經過嘅道路
*香雪八路
***[[開蘿大道]]**

類:廣州道路
類:黃埔區
禮賢會恩慈學校

**禮賢會恩慈學校**（）係香港一間中度智障特殊學校，位於九龍鑽石山鳳德邨。基督教信義宗嘅香港禮賢會所主辦。

## 學校設施
課室、有蓋學生候車處、運動場、集會禮堂、制服團隊室、宗教室、體育科用品室、醫療室、電腦室及電腦輔助教學室、言語治療室、自閉症學生輔導室、學生行為輔導室、多媒體教具製作室、音樂室、社工室、主題教學區、自理室、設計與科技室、視覺藝術室、教具資源室、家政室、學生活動室、會議室、圖書館、多感官功能治療室。

## 開設科目
### 基礎課程（小一至中三）
語文、數學、常識、自理、感知（小一至小六）、視覺藝術、體育、音樂、設計與科技、電腦、家政、宗教德育、圖書館課。

### 高中
核心科目：語文、數學、通識
選修科目組別一（體藝）：音樂、體育、視覺藝術
選修科目組別二（生活應用）：科技與生活、資訊與通訊科技、設計與應用科技。

## 出面網頁
*學校網頁
*特殊學校概覽 - 禮賢會恩慈學校
迎福路 (中山)

**迎福路**（）係中國廣東中山嘅西南-東北走向道路，喺東升鎮，西南邊從葵興大道開始，一直去到東北邊嘅康成路。

## 敘述
全長1.4km，闊13米，雙向2車道。

## 經過嘅道路
*****
*惠東路
*華樂路
*裕隆路
*惠泰路
*德成路
*康成路

類:中山道路
迎福路 (廣州)

**迎福路**（）係中國廣東廣州嘅東西走向道路，喺天河區龍眼洞，西邊從迎龍路開始，一直去到東邊嘅廣東金融學院門口。

## 敘述
全長1.3km，闊10～12米，雙向2車道。但係迎龍路到富民路段屬小區道路，要攞咗入場卡先至畀借路通過。

## 經過嘅道路
*迎龍路
*富民路
*****（橋頂經過，冇連埋一齊）
*龍洞北路

類:廣州道路
類:天河區
東華三院群芳啟智學校

**東華三院群芳啟智學校**（）係香港一間中度智障特殊學校，位於九龍石硤尾大坑東南山邨道28號。

## 學校設施
課室、言語治療室、工藝室、視覺藝術室、小賣部、多媒體學習中心、電腦室、資源教學室、圖書館、感覺運動室、健身室、多用途室、音樂室、有蓋操場。

## 開設科目
### 小學至初中
中國語文、數學、常識、獨立生活、感覺統合、視覺藝術、音樂、體育、圖書館課、電腦、家政、設計與科技。

### 高中
核心科目：中國語文、數學、通識
選修科目：科技與生活、資訊與通訊科技、應用學習、音樂、設計與科技、視覺藝術、社會適應、職業教育。

## 出面網頁
*學校網頁
*特殊學校概覽 - 東華三院群芳啟智學校
匡智元朗晨樂學校

**匡智元朗晨樂學校**（）係香港一間中度智障特殊學校，位於新界元朗體育路11號。

## 學校設施
課室、禮堂、花園、遊樂場、籃球場、雨天操場、學生活動中心、多用途活動室、電腦室、電腦輔導教學室、音樂室、圖書館、資源室、展翅坊、家政室、自閉症學童輔導教學室、視覺藝術室、多感官訓練室、言語治療室、醫療中心、綠化天地（溫室）、香草園、飯堂、廚房（供應全校學生午膳同宿生膳食）、家長資源室、會議室。

## 開設科目
語文、常識、數學、感知、生活教育、視覺藝術、音樂、體育、圖書、資訊科技、言語治療、職業治療、多元化輔導、自閉症資源輔導教學。

## 出面網頁
*學校網頁
*特殊學校概覽 - 匡智元朗晨樂學校
天保民學校

**天保民學校**（）係香港一間輕中度智障特殊學校，位於九龍九龍塘聯福道11號。

## 學校設施
課室、音樂及舞蹈室、電腦室、言語治療室、輔導室、視覺藝術室、工藝室、家政室、醫療室、圖書館、空中花園、香氛花園、護理室、多元智能室、言語治療/輔導室、電腦預備室、籃球場、家長資源中心、教師資源中心、會議室/健身室、社工室、會客室、工作技能訓練基地、露天劇場、保民商店、玫瑰樂園。

## 開設科目
語文、數學、常識、實用英語、普通話、視覺藝術、音樂、體育、自理、感知、聖經、常規訓練、德育公民、設計與科技、科技與生活、實用技能、電腦、溝通、公民與社會發展、工作技能、多元智能發展、多元活動、自閉症及言語治療輔導。

高中中度組選修科目：音樂、體育、視覺藝術、資訊及通訊科技、設計與應用科技、科技與生活、健康管理及社會關懷。

高中輕度組選修科目：音樂、體育、視覺藝術、資訊及通訊科技、設計與應用科技、科技與生活、英國語文。

## 出面網頁
*學校網頁
*特殊學校概覽 - 天保民學校
香港西區扶輪社匡智晨輝學校

**香港西區扶輪社匡智晨輝學校**（）係香港一間輕中度智障特殊學校，位於香港島柴灣興華邨第2期校舍第1號。

## 學校設施
課室、多媒體學習中心、電腦室、視覺藝術室、音樂室、家政室、中央圖書館、學生活動中心、輔導室、資源教學室、言語治療室、禮堂、操場、小型遊樂場、多功能遊戲室、護理室、校園電視台、感統室。

## 開設科目
### 小學組
中文、英文、常識、數學、生活技能、感知、電腦、視覺藝術、音樂、體育、班主任課、德育、圖書。 

### 初中組
中文、英文、常識、數學、生活技能、電腦、家政、視覺藝術、陶藝、音樂、體育、性教育、班主任課、德育、圖書。 

### 高中組
語文、公民與社會發展、數學、體育、視覺藝術、音樂、資訊科技、科技與生活、健康管理與社會關懷、其他學習經歷。 

## 出面網頁
*學校網頁
*特殊學校概覽 - 香港西區扶輪社匡智晨輝學校
東華三院徐展堂學校

**東華三院徐展堂學校**（）係香港一間輕中度智障特殊學校，位於香港島薄扶林華富邨瀑布灣道25號。

## 學校設施
課室、音樂室、視覺藝術室、工藝室、家政室、電腦室、資訊科技學習中心、輔導教學室、圖書館、玩具圖書館、資源室、資源教學室、學生活動中心、護理室、言語治療室及社工室、籃球場、露天操場、雨天操場、滋味棧、感覺統合活動室、遊戲架、園藝花圃。

## 開設科目
### 小學
語文、常識、數學、生活技能、感知、視覺藝術、音樂、電腦、體育、德育課、圖書課、實用英語/普通話、多元智能。 

### 初中
語文、常識、數學、生活技能、科技與生活、電腦、設計與科技、視覺藝術、音樂、體育、德育課、多元智能。 

### 高中
核心科目：語文、公民與社會發展、數學
選修科目：體育、視覺藝術、科技與生活、資訊及通訊科技、音樂、應用學習
其他科目：體育發展、藝術發展、工作體驗、德育課、多元智能。

## 出面網頁
*學校網頁
*特殊學校概覽 - 東華三院徐展堂學校
匡智張玉瓊晨輝學校

**匡智張玉瓊晨輝學校**（）係香港一間輕中度智障特殊學校，位於新界葵涌荔景山路220號。之前係葵芳晨曦學校，由於葵芳邨重建，所以1989年遷校，有位張玉瓊女士捐錢興建名為張玉瓊晨輝學校

## 學校設施
課室、禮堂、遊戲室、操場、圖書館、資訊科技學習室、電腦室、視覺藝術室、音樂室、家政室、設計與科技室、感覺統合室暨綜合活動室、多感官室、自閉症學童輔導室、言語治療室、職業治療室、學習輔導室、寧緒室、家長資源室、校園電視台拍攝室及控制室。

## 開設科目
### 小學
P1B-P6B：溝通技能、中文、英文、數學、常識、生活技能、視覺藝術、音樂、體育、興趣、電腦。

### 初中
S1B-S3B：中文、英文、數學、常識、視覺藝術、音樂、體育、興趣、電腦、自理/心智教育、獨立生活技能、設計與科技、家政/科技與生活。

### 高中
*核心科目：中國語文、數學、公民與社會發展—S4B-S5B-S6B高中科目
*選修科目：資訊科技、科技與生活、視覺藝術、音樂、體育—選修A-選修B
*其他科目：與工作相關經驗、應用學習，社會服務—工作S4B-S5B-S6B

## 出面網頁
*學校網頁
*特殊學校概覽 - 匡智張玉瓊晨輝學校
馬高潮

**馬高潮**（；；）係中國大陸嘅政治人，河南南陽人，曾經做過南陽市人民檢察院嘅幹部。後嚟喺2010～2014年間因為離婚同財產分割、股權拗數嘅問題而先後向法院採取入稟行動，但最後遇到唔公正對待。2014年11月搞出單欠薪醜聞。後嚟喺2016年2月29號中午揸車到南陽一中大門搞出單1死11傷嘅特大車禍而震驚成個中國大陸。同年3月1號俾公安機關捉咗佢收監，4月25號正式開庭審理。

後嚟單嘢俾公安部門定義做重大案件而押後再審，直到2017年7月6號俾南陽市中級人民法院正式開庭審判佢依法被立即執行死刑兼沒收個人財產、剝奪政治權利終身等罪行。

## 攷
* 马高潮案开庭揭开南阳民间金融乱象 搜狐 （2017-07-07）
* 马高潮一审被判死刑 新浪 （2017-07-07）
* 河南南阳退休干部马高潮驾车冲撞学生致一死多伤，一审获死刑 澎湃新闻 （2017-07-06）

高潮
類:河南人
類:中華人民共和國政治人物
明愛樂進學校

**明愛樂進學校**（）係香港一間中度智障特殊學校，位於新界沙田大圍文禮路39號。

## 學校設施
課室、言語治療室、遊戲室 、家政室、陶藝及設計與科技室、視覺藝術室、音樂室、綜合活動室、綜合活動中心、電腦室、籃球場、禮堂、圖書室、直播室、園藝種植圃。

## 開設科目
學校製訂七大領嘅的學習內容，包括實用語文、實用數學、生活常識、獨立生活、社區生活、職業教育、娛樂休閒；並將學程分做四個學習階段，藉標準化嘅階段評估，追蹤學生嘅學習進度，設計緊貼佢哋需要嘅學習內容，期望透過專業教學團隊嘅努力，為學生陶造豐盛人生。

除咗設有主要學習領域之外，亦期望學生透過體適能課、藝能課、視藝課、德育及公民教育課、圖書課、中學班級嘅科技與生活課；高中班嘅體藝選修科等，達致學識做事、學識做人、學識相處、學識學習嘅全人發展目標。

## 出面網頁
*學校網頁
*特殊學校概覽 - 明愛樂進學校
匡智屯門晨曦學校

**匡智屯門晨曦學校**（）係香港一間中度智障特殊學校，位於新界屯門育青里2號。

## 學校設施
課室、視覺藝術室、音樂室、家政室、電腦輔助教學室、言語治療輔導室、小組輔導室、職前訓練暨餐飲室、圖書館、園圃、感覺統合訓練、醫療室、社工室、家長園地。

## 開設科目
初小至初中階段為基礎課程，喺中國語文、數學、科技、科學、個人、社會及人文、藝術、肌能訓練等七個範疇下劃分唔同科目。其中有結合語文同常識學習元素嘅「語常科」，另有數學、圖書資訊科技、德育及公民教育、視覺藝術、音樂、體育等科目。小學組設有感知肌能、自理等科目，中學組就有科技與生活科同職前訓練科。

基礎課程之上，學校為16歲以上學生安排「高中課程」。當中有「核心科目」、「選修科目」同「其他學習經歷」等範疇。擴闊學生知識層面，協助佢哋踏出社會嘅時能候順利轉銜成人生活，提高個人生活質素。其中，職前訓練有多元化嘅工作技能訓練，包括：清潔、汽車美容、桌面包裝、園藝、烘焙、辦公室庶務等。

## 出面網頁
*學校網頁
*特殊學校概覽 - 匡智屯門晨曦學校